title: Bartholomew Ulufa’alu

text: Bartholomew Ulufa'alu (25. joulukuuta 1950 – 25. toukokuuta 2007) oli salomonsaarelainen poliitikko.


title: Bartholomew Ulufa’alu

text: Ulufa'alu toimi saarten pääministerinä vuosina 1997–2000 ja talousministerinä toukokuusta lokakuuhun 2006. Hän pääsi parlamenttiin ensimmäistä kertaa vuonna 1976 ja perusti myöhemmin Salomonsaarten liberaalipuolueen.


title: Bartholomew Ulufa’alu

text: Ulufa'alu sairasti diabetesta ja joutui alaraajan amputointiin vuonna 2004. Hallituksen vastaiset voimat kidnappasivat hänet kesäkuussa 2000, ja hän erosi pääministerin virasta vapautumisensa yhteydessä. Pitkittyneet fyysisen terveyden ongelmat aiheuttivat hänen kuolemansa 56-vuotiaana.


title: Bruce Grobbelaar

text: Bruce David Grobbelaar (s. 6. lokakuuta 1957, Durban, Etelä-Afrikka) on entinen Zimbabwen ja Liverpoolin jalkapallomaalivahti. Hän koki Liverpoolin joukkueen kenties menestyksekkäimmän jakson 1980-luvulla seuran ykkösvahtina.


title: Bruce Grobbelaar

text: Vuonna 1975 teini-ikäinen Grobbelaar värvättiin valkoisen Rhodesian armeijaan taistelemaan erämaasodassa mustia vapaustaistelijoita vastaan. Oman kertomansa mukaan Grobbelaar tappoi sodassa lukuisia ihmisiä ja värikkään jalkapallouran muodostuneen sodan jälkeen pakotieksi traumaattisista kokemuksista.


title: Bruce Grobbelaar

text: Teininä Bruce Grobbelaar oli lupaava kriketinpelaaja ja olisi saanut baseball-stipdendin Yhdysvaltoihin, mutta hän valitsi kuitenkin jalkapallon.


title: Bruce Grobbelaar

text: Grobbelaar debytoi ammattilaisjalkapalloilijana Pohjois-Amerikkalaisen jalkapallosarjan NASL:ssa pelanneen kanadalaisen Vancouver Whitecapsin riveissä vuonna 1980. West Bromwich Albionin silloinen manageri Ron Atkinson yritti hankkia Grobbelaaria joukkueensa riveihin, mutta siirto kariutui koska työlupaa ei silloin myönnetty.


title: Bruce Grobbelaar

text: Grobbelaar siirtyi Liverpooliin 250000 punnan siirtosummalla 17. maaliskuuta 1981. Grobbelaar pelasi vain reservipelejä kunnes seuran vakituinen ykkösmaalivahti Ray Clemence siirtyi hieman yllättäen kesällä 1981 Tottenhamiin. Grobbelaar oli seuran kiistaton ykkösmaalivahti David Jamesin saapumiseen saakka. Jamesin epävarmat otteet nostivat Grobbelaarin takaisin ykkösmaalivahdiksi kaudelle 1993-1994, mutta ura Liverpoolissa oli silti käytännössä katsoen jo ohitse. Hänen viimeiseksi ottelukseen Liverpoolissa jäi tappiollinen ottelu Leedsia vastaan 28. helmikuuta 1994.


title: Bruce Grobbelaar

text: Bruce Grobbelaarin uran alku oli Liverpoolissa melko takkuinen ja häntä syytettiin monista virheistä ja epätasaisista otteista. Vuoteen 1994 mennessä hän oli kuitenkin pelannut yli 600 ottelua Liverpoolissa noussut erääksi seuran legendaarisimmista pelaajista.


title: Bruce Grobbelaar

text: Hänen hassu jalkojen vatkauksensa ja sitä seurannut Francesco Grazianin rangaistuspotkun torjunta jäivät jalkapallohistoriaan eräänä oudoimmista mutta onnistuneimmista tempuista häiritä vastustajaa. Liverpool voitti tämän torjunnan ansiosta Euroopan Cupin loppuottelun AS Romaa vastaan ja Grobbelaarista tuli ensimmäinen Euroopan Cupin voittanut afrikkalaispelaaja.


title: Bruce Grobbelaar

text: Grobbelaar siirtyi vuonna 1994 ilmaiseksi Southamptoniin ja pelasi siellä kaksi kautta kilpaillen ykkösmaalivahdin paikasta Dave Beasantin kanssa. Southamptonissa pelattujen vuosien jälkeen Grobbelaar pelasi lyhyitä aikoja useissa englantilaisseuroissa.


title: Bruce Grobbelaar

text: Marraskuussa 1994 brittilehti "The Sun" esitti väitteitä joiden mukaan Grobbelaar, Hans Segers ja John Fashanu olisivat ottaneet lahjuksia ottelutuloksien järjestelemisestä. Ensimmäinen oikeudenkäynti heitä ja malesialaista liikemiestä Richard Limiä vastaan päättyi maaliskuussa 1997 siihen että valamiehistö ei päässyt yksimielisyyteen. Myöhemmin samana vuonna toisessa oikeudenkäynnissä kaikki syytteet hylättiin. Englannin jalkapalloliitto kuitenkin antoi Grobbelaarille puolen vuoden pelikiellon hänen myönnettyä auttaneensa vedonlyöntitoimistoa ennustamaan otteluiden tuloksia. Oikeuden vapauttavan päätöksen jälkeen Grobbelaar nosti "The Sunia" vastaan syytteen kunnianloukkauksesta. Lehti tuomittiin maksamaan Grobbelaarille 85 000 puntaa, mutta tuomio kumottiin valituksen jälkeen vuonna 2001. Grobbelaar anoi muutosta House of Lords'lta, joka puolestaan kumosi valitustuomioistuimen päätöksen, mutta määräsi "The Sunin" maksamaan korvauksia vain yhden punnan. Grobbelaar joutui maksamaan lehden oikeudenkäyntikulut, jotka nousivat yli miljoonan punnan. Grobbelaar ei pystynyt maksamaan ja hän julistettiin henkilökohtaiseen konkurssiin.


title: Bruce Grobbelaar

text: Grobbelaar palasi konkurssinsa jälkeen Afrikkaan ja on toiminut valmennustehtävissä useissa eteläafrikkalaisissa jalkapallojoukkueissa. Hän on myös kahdesti toiminut Zimbabwen jalkapallomaajoukkueen päävalmentajana. Grobbelaar on pelannut useissa hyväntekeväisyysotteluissa muun muassa vuonna 2000 syövän vastaisen kampanjan hyväksi järjestetyssä vuoden 1986 FA Cupin loppuottelun "uusintaottelussa" Evertonia vastaan.


title: Bruce Grobbelaar

text: Sopupeliepäilyistä huolimatta Grobbelaar on yhä erittäin suosittu pelaaja Anfieldillä. Hänet äänestettiin "100 Players Who Shook The Kop" äänestyksessä sijaluvulle 17. ollen toiseksi korkeimmalle yltänyt maalivahti.


title: Jimmy Eat World (albumi)

text: Jimmy Eat World on yhtyeen Jimmy Eat World ensimmäinen studioalbumi. Wooden Blue Records julkaisi sen vuonna 1994. Tom Linton laulaa levyn kappaleissa; nykyään laulajana yhtyeessä toimii pääasiassa Jim Adkins.


title: Solomon Mamaloni

text: Solomon Mamaloni (1943 – 11. tammikuuta 2000) oli salomonsaarelainen poliitikko. Hän johti Kansan edistyspuoluetta 1970-luvun alusta vuoteen 1997 ja toimi itsenäisten saarten pääministerinä kolmeen otteeseen:Mamalonilla oli vastaava virka myös vuosina 1974–1976, jolloin Salomonsaaret kuuluivat vielä Yhdistyneeseen kuningaskuntaan.


title: Francis Billy Hilly

text: Francis Billy Hilly CMG (s. 1947) on salomonsaarelainen poliitikko. Hän toimi maansa pääministerinä kesäkuusta 1993 marraskuuhun 1994. Häntä edelsi ja seurasi Solomon Mamaloni.


title: Live in Texas

text: Live in Texas on losangelesilaisen rock-yhtyeen Linkin Parkin ensimmäinen livealbumi ja kolmas DVD-julkaisu ("Frat Party at Pankake Festival"in ja "The Making of Meteora"n jälkeen). Se julkaistiin Yhdysvalloissa 18. marraskuuta 2003. 17 kappaletta sisältävän DVD:n ohessa tulee CD-levy, joka sisältää 12 DVD:n esitystä audioversioina. Video koostettiin kahdesta eri konsertissa jotka järjestettiin Texasin Houstonissa ja Irvingissä. Tästä syystä yhtye piti molemmissa konserteissa samoja vaatteita.


title: Static Prevails

text: Static Prevails on yhtyeen Jimmy Eat World toinen studioalbumi. Se julkaistiin 23. heinäkuuta, 1996.


title: Static Prevails

text: Kaikki kappaleet kirjoittanut Jimmy Eat World


title: Rapidfire

text: Rapidfire oli losangelesilainen yhtye, jonka laulajana toimi Guns N’ Rosesin laulaja Axl Rose ennen kuin hän siirtyi laulamaan Hollywood Rose -yhtyeeseen.Bändi nauhoitti demon vuonna 1983.


title: Clarity

text: Clarity on yhtyeen Jimmy Eat World kolmas studioalbumi. Se julkaistiin 23. helmikuuta 1999.


title: Clarity


title: Heidi Hannula

text: Heidi Johanna Kamutta (o.s. Hannula, s. 26. helmikuuta 1980 Oulu) on suomalainen pikajuoksija, joka edusti seuratasolla Oulun Pyrintöä.


title: Heidi Hannula

text: Hannula voitti 1998 sisäratojen SM-kisoissa hopeaa 60 metrillä ajalla 7,48. Samana vuonna Kalevan kisoissa hän juoksi 100 metrin juoksussa pronssille ajalla 11,68. Seuraavana vuonna hän voitti halli-SM-kisoissa SM-kultaa 60 metrillä. Voittoaika, 7,33, oli alle 19-vuotiaiden Suomen ennätys. Alle 20-vuotiaiden EM-kilpailuissa 1999 Salivaara juoksi osuuden Suomen pronssijoukkueessa 4 × 100 metrin viestijuoksussa.


title: Heidi Hannula

text: Vuonna 2000 Hannula voitti SM-kultaa Kalevan kisojen 100 metrillä ajalla 11,54 ja SM-hopeaa 200 metrin juoksussa ajalla 23,89. Hän edusti Suomea Sydneyn olympialaisissa 100 metrillä, mutta karsiutui toisissa alkuerissä. 2001 hän voitti sisäradoilla SM-hopeaa 60 metrillä ja Kalevan kisoissa hopeaa 100 metrillä.


title: Heidi Hannula

text: Hannula juoksi Kalevan kisoissa 2003 toiseksi 100 metrillä. Seuraavana vuonna hän voitti sisäratojen SM-kultaa 60 metrillä. Hän uusi Suomen-mestaruutensa seuraavana vuonna. Sisäratojen EM-kisoissa 2005 hän selvisi 60 metrin finaaliin, mutta sijoittui siinä kahdeksanneksi. Myöhemmin samana vuonna hän voitti Kalevan kisoissa SM-kultaa 100 metrillä ja SM-hopeaa 200 metrillä ajalla 23,65. Hannula valittiin Suomen joukkueeseen Helsingin MM-kisoihin, joissa hän karsiutui 100 metrillä toisissa alkuerissä ajalla 11,52. Vuonna 2006 hän voitti sisäratojen SM-kultaa 60 metrillä. Moskovan sisäratojen MM-kisoissa hän karsiutui välierissä ajalla 7,26. Saman vuoden Kalevan kisoissa hän voitti jälleen kultaa 100 metrillä. Göteborgin EM-kisoissa hän karsiutui alkuerissä. Seuraavan vuoden Kalevan kisoissa hän voitti pronssia 100 metrillä.


title: Heidi Hannula

text: Viestijuoksussa Hannula saavutti 4 × 100 metrin SM-kultaa 1999 ja 2000 sekä SM-hopeaa 1998, 2001, 2003, 2005 ja 2006.


title: Heidi Hannula

text: Hannula pitää nimissään 50 metrin juoksun sisäratojen Suomen-ennätystä 6,25. Hänen 100 metrin ennätyksensä, 11,49, on Suomen kaikkien aikojen tilastossa yhdeksäntenä.


title: Heidi Hannula

text: Lokakuussa 2007 Hannula ilmoitti lopettavansa uransa.


title: Bleed American

text: Bleed American on yhtyeen Jimmy Eat World neljäs studioalbumi. Se julkaistiin 24. heinäkuuta 2001.


title: Bleed American

text: Kaikki kappaleet kirjoittanut Jimmy Eat World, paitsi osa kappaleesta "A Praise Chorus"


title: Ella Hooper

text: Ella Keighery Hooper (s. 30. tammikuuta 1983) on australialainen laulaja. Hänet tunnetaan parhaiten Killing Heidi -yhtyeen keulahahmona ja laulusolistina.


title: Ella Hooper

text: Hooper kasvoi Violet Townin kylässä parin tunnin ajomatkan päässä Melbournesta. Vuonna 1996 hän perusti isoveljensä kitaristi Jesse Hooperin kanssa yhtyeen, joka voitti Triple J -radiokanavan järjestämän bändikilpailun ja sai levytyssopimuksen. Killing Heidin esikoissingle ”Weir” ilmestyi 1999. Yhtye julkaisi kolme albumia ennen kuin lopetti vuonna 2006.


title: Ella Hooper

text: Killing Heidin jälkeen Hooper on esiintynyt veljensä kanssa akustisena The Verses -kokoonpanona. Countryvaikutteista indie folkia esittänyt The Verses julkaisi yhden albumin, "Seasonsin", vuonna 2010. Hooper on esiintynyt myös radiossa ja toimi toisena kapteenina television "Spicks and Specks" -musiikkivisailussa vuonna 2014.


title: Ella Hooper

text: 2010-luvulla Hooper on aloitellut soolouraa. Hänen debyyttialbuminsa on nimeltään "In Tongues".


title: Ifikles

text: Ifikles () viittaa kreikkalaisessa mytologiassa kahteen henkilöön.


title: Ifikles

text: Ifikles oli Amfitryonin ja Alkmenen poika ja nuorempi kaksosveljeksistä, joista toinen oli Zeuksen siittämä Herakles. Ifikleellä ja hänen vaimollaan Automedusalla oli poika Iolaos, joka avusti setäänsä Heraklesta useissa tämän urotöissä.


title: Ifikles

text: Ifikles otti osaa Kalydonin metsästykseen ja auttoi Heraklesta taistelussa Spartan kuninkaan Tyndareuksen syrjäyttänyttä Hippokoonia vastaan. Kun Ifikles oli haavoituttunut Herakleen ensimmäisessä taistelussa elisläisiä vastaan, hänet tuotiin Pheneukseen, jossa hän kuoli.


title: Ifikles

text: Ifikles oli Thestioksen poika ja yksi argonauteista. Hän osallistui Kalydonin metsäkarjun metsästykseen. Kun hän oli metsästyksen aikana luokannut Atalantea, tähän rakastunut Meleagros surmasi hänet.


title: Futures

text: Futures on yhtyeen Jimmy Eat World viides studioalbumi, joka julkaistiin 19. lokakuuta 2004.


title: Futures

text: Albumi nousi Yhdysvalloissa Billboard 200 -listan kuudennelle sijalle.


title: Futures

text: Kaikki kappaleet kirjoittanut Jimmy Eat World.


title: Sakura Kinomoto

text:
Sakura Kinomoto () on fiktiivinen 10-vuotias Cardcaptor Sakura -mangan päähenkilö. Sakura Kinomoto esiintyy kahdessa eri mangasarjassa: Cardcaptor Sakurassa ja Cardcaptor Sakura - Master of the Clowssa sekä mangaan perustuvassa animesarjassa. Hahmo tunnetaan myös animen Nelvana Limitedin englanniksi lokalisoimassa versiossa käytetyllä nimellä Sakura Avalon.
Sakuran perheeseen kuuluu hänen isänsä ("Fujitaka Kinomoto") ja hänen 17-vuotias veljensä ("Toya Kinomoto"). Hänen äitinsä ("Nadesico Kinomoto") kuoli kun Sakura oli kolmivuotias. Sakuran veljen Toyan paras ystävä "Yukito" on Sakuran salainen ihastus, vaikka Yukito on häntä monta vuotta vanhempi. Sakura ei ole ihan tavallinen neljäsluokkalainen, vaan hän uteliaana avasi kirjan hänen kodin kirjastosta jolloin hän sai taikavoimat. Kirjan sisältä karkasivat Clow-kortit sekä pieni suojelusolento. Sakuran tulee kerätä kaikki kortit takaisin, jolloin hän on Cardcaptor ().


title: Sakura Kinomoto

text: Sakuran paras ystävä on "Tomoyo Daidouji", hänen serkkunsa, joka on samalla luokalla ja samanikäinen kuin Sakura. Tomoyo tekee Sakuralle paljon vaatteita ja erilaisia pukuja. Sakura ei tiedä, että eräs poika nimeltä "Syaoran Li", on ihastunut häneen.


title: Sakura Kinomoto

text: Sakuran on lyhyet, hunajaa ruskeat hiukset, reilu iho ja smaragdinvihreät silmät. Tietyissä manga-piirroksissa ja virallisissa kuvissa tämä muuttuu joskus. Anion hiustensa ja silmiensa lisäksi hiukset ovat joskus värjättömiä kellanruskeita, silmät ovat joskus värillisiä harmaita tai sinisiä ja iho on joskus oliiviöljyä. Lapsena hän on luonnollisesti lyhyt, mutta kasvaa hitaasti vuosien kuluttua.


title: Sakura Kinomoto

text: Sakuran asut muuttuvat usein koko sarjan aikana. Hänen yleisimmin kuluneet ikoniset arjen asut ovat hänen koulupuku, samoin kuin hänen taistelupuku, joka muuttuu vuodenajasta riippuen. Hänen talvikoulun univormu on musta pitkähihainen paita, jossa on punaiset ja valkoiset hihansuut, valkoinen kaulus, jossa on punainen raita, ja valkoinen laskostettu minihame, jossa on karkea valkoinen polvipituinen alushame. Erityisen kylmissä päivinä hän pukeutuu paksuihin mustat takkiin, kun hänen koulusanat ovat takana. Kesäpuku on valkoista puuvillaa, jossa on punainen kaulus ja musta laskostettu minihame. Koko vuoden ympäri, mustat Mary Jane-kengät ovat kuluneet sekä valkoiset sukat että valkoisen merimieshattu, jossa on musta leikkaus.


title: Heidi Swedberg

text: Heidi Swedberg (s. 3. maaliskuuta 1966, Honolulu, Havaiji) on yhdysvaltalainen näyttelijä ja muusikko. Näyttelijänä hänet tunnetaan parhaiten roolistaan Susan Rossina televisiosarjassa "Seinfeld". Swedberg on soittanut ukulelea viisivuotiaasta lähtien, ja hänen yhtyeensä "Heidi Swedberg and The Sukey Jump Band" on julkaissut albumin "Play!".


title: Heidi Swedberg

text: Swedberg kasvoi New Mexicossa. Hän kävi Sandia High Schoolia Albuquerquessa vuosina 1980–1984 ja lähti valmistumisensa jälkeen Kentuckyyn. Hän opiskeli vuoden ajan taidekoulussa ja sai ensimmäisen elokuvaroolinsa vuonna 1989.


title: Hiekka

text: Hiekka eli santa on maalaji, joka muodostuu mineraaleista tai kivennäisrakeista, joiden koko on 0,063–2,000 mm. Yksittäistä raetta nimitetään tässä kokoluokassa hiekanjyväksi.


title: Hiekka

text: Hiekkaa esiintyy luontaisesti rannoilla ja autiomaissa, paikoissa, jossa esimerkiksi tuuli tai aallot ovat voineet kauan kuluttaa peruskalliota. Hiekka kulkeutuu helposti tuulen ja veden mukana. Se kertyy esimerkiksi hiekkarannoiksi, dyyneiksi ja särkiksi.


title: Hiekka

text: Hiekan koostumus vaihtelee suuresti paikallisten kivilajien ja olosuhteiden mukaisesti. Suomessa hiekassa on yleensä yhtä paljon maasälpää ja kvartsia. Satakunnan hiekkakivialueella hiekka voi kuitenkin olla enimmäkseen kvartsia.


title: Hiekka

text: Koostumuksensa mukaisesti hiekan väri vaihtelee Suomessa yleensä vaaleankellertävän ja punertavan sävyissä. Trooppisten ja subtrooppisten rantojen hohtavan valkea hiekka on muodostunut kalkkikivestä ja siinä voi olla korallin tai simpukankuoren palasia. Vulkaanista basalttia ja obsidiaania sisältävä hiekka taas on väriltään tummaa tai mustaa. Kvartsi ja maasältä ovat väriltään vaaleita ja läpikuultavia, ja jos joukossa ei ole muita aineiksia, hiekka on harmahtavaa. Usein hiekka on kuitenkin väriltään keltaista, sillä hapettuneen raudan värjäämien hiekanjyvien väri vaihtelee kellertävästä kellertävänruskeaan.


title: Hiekka

text: Hiekka syntyy mekaanisen ja kemiallisen kulumisen seurauksena vähän kerrallaan kerrostumalla niistä kivi- tai muista aineksista, joita maan pinnalla on. Pohjoismaissa suurin osa hiekan, kuten muidenkin maalajien, syntyprosesseista liittyy mannerjäätikön vaikutukseen. Eroosion ja irronneen maa-aineksen kuljetuksen kautta on syntynyt moreenia, jota sulasmisvedet ovat lajittaneet ja kuljettaneet. Viimeisen jääkauden jälkeisen maankohoamisen aikana paljastuneet maakerrokset ovat altistuneet pakkasen, tuulen ja aaltojen vaikutukselle.


title: Hiekka

text:
Lähtökohtana ovat magmaattiset ja metamorfiset kivilajit, (esimerkiksi graniitti), joiden sisältämien mineraalien kiteet irtoavat toisistaan. Hiekanjyvät kulkeutuvat painovoiman, tuulen ja veden mukana, ne sekoittuvat ja seuloutuvat. Kun materiaalin ulkopinta on kulumisen ja rapautumisen seurauksena voimakkaasti suurentunut, saavat kuluttavat voimat siitä entistä paremman otteen, ja niin sekä hiekan mineraalikoostumus että sen yksittäisten jyvien muoto muuttuvat verrattain nopeasti. Tapahtumaketjun myötä suuremmista jyvistä tulee pienempiä joko niin, että ne halkeavat kiteiden rajapintoja myöten tai niin, että yhteen hankautuvat nurkat murtuvat pyöreämmiksi. Jotkut mineraalit, kuten piiköyhät silikaattiset mineraalit, muuntuvat ja hajoavat nopeasti rapautuessaan niin, että niiden osuus vähenee selvästi hiekan kokonaismäärässä.
Kulkeutuminen vaikuttaa mekaanisesti yksittäisten hiekanjyvästen muotoon; yleensä nurkat ja reunat hioutuvat ja pyöristyvät sitä pitemmälle mitä pitemmän matkan hiekka kulkeutuu. Tämä ei kuitenkaan ole suoraviivainen kehityskulku: mitä pyöreämmäksi ja pienemmiksi nurkat kuluvat, sitä enemmän ne vastustavat lisämuutosta. Tutkimuksissa on selvinnyt, että tavallisesti tarvitaan useamman tuhannen kilometrin pituinen kulkeutuminen, jotta keskikokoiset hiekanjyvät pyöristyisivät merkittävästi.


title: Hiekka

text: Vain harvoin hiekka kulkeutuu jokien pohjassa niin pitkiä matkoja, että sillä voitaisiin selittää hiekanjyvästen pyöristyminen, eikä selitykseksi riitä useimmissa tapauksissa myöskään jatkuva liike rantojen jyrkänteissä, varsinkin kun hiekka muodostuu pääosin kulumista hyvin kestävästä kvartsista. Esimerkiksi Saksassa selvästi suurin osa hiekasta on peräisin hiekkakivestä ja sillä on siis useampia eroosiosyklejä takanaan: hiekka kerrostuu, peittyy toisten sedimenttien alle, se tiivistyy ja jyväset kiinnittyvät toisiinsa (diageneesi). Kun pinta paljastuu maankuoren liikkumisen seurauksena, alkaa uusi rapautuminen, jossa yksittäiset jyväset irtautuvat ja pyöristyvät taas hiukan lisää seuraavan kulkeutumisen aikana, kunnes alkaa seuraava kehityskierros. Jos oletetaan 200 miljoonan vuoden sykli, voidaan selittää nykyisten hyvin pyöristyneiden kvartsihiekkajyvien synty kymmenen eroosiosyklin aikana ja lähes puolet Maan historiasta.


title: Hiekka

text: Hiekka voi erityistapauksissa muodostua myös kuolleiden eliöiden jäänteistä, kuten simpukan kuorista tai koralleista. Tällainen hiekka on geologisessa mielessä hyvin lyhytikäistä, sillä yksittäiset jyväset muuntuvat sedimentin tiivistymisen ja kivettymisen aikana niin voimakkaasti, että niiden alkuperäistä muotoa ei jatkuvan liikkumisen ja eroosion jälkeen voi enää tunnistaa.


title: Hiekka

text: Hiljattain graniitista tai gneissistä muodostuneet hiekan jyväset ovat kulmikkaita, mutta kauan vedessä tai tuulen mukana kulkeutuneen hiekan jyvät ovat pyöreitä. Hiekka on kuivana kuohkeaa ja irtainta, mutta kantaa painoa. Hiekka on haluttua maanparannusainetta, sillä sen hiushuokoisuus on heikko ja hiekka näin läpäisee hyvin vettä.


title: Hiekka

text: Kostea hiekka tuntuu selvästi kiinteämmältä kuin kuiva hiekka. Tämä johtuu siitä, että kohtuullinen kosteus lisää hiekanjyvästen kitkaa. Tähän ominaisuuteen perustuvat esimerkiksi hiekkavalu ja hiekkalinnojen rakentaminen. Pelkkä kosteus ei kuitenkaan riitä, vaan leikkeihin ja hiekkalinnoihin käytettävän hiekan tulee olla laadultaan tiivistyvää. Tästä syystä pestyt hiekat eivät toimi yhtä hyvin. Kun raekoko alkaa nollasta, kaikkein hienorakeisin aines (pöly) on mukana. Leikkihiekkana käytetäänkin yleisesti muuraushiekkaa, jonka raekoko on 0–4 mm.


title: Hiekka

text: Jos hiekkaan tulee runsaasti vettä altapäin, jyväset joutuvat toisistaan eroon, maaperä pehmenee ja hiekan pinnalla olevat esineet alkavat vajota. Näin syntyy vaaratilanteita aiheuttava juoksuhiekka.


title: Hiekka

text: Hiekan irtotilavuuspaino vaihtelee tyypistä riippuen välillä 1,30–1,80 t/m.


title: Hiekka

text: Avoimia ja paahteisia hiekkamaita pidetään usein kuolleina. Niitä pyritään kaunistamaan kastelemalla ja tuomalla lisämaata. Kuitenkin juuri kuiva ja avoimen paahteinen ympäristö on lukuisten eliölajien, etenkin hyönteisten ja kasvien elinehto. Kuivassa ja avoimessa ympäristössä viihtyvät mm.Avoimet hiekkamaat ovat vähentyneet viime vuosikymmeninä jyrkästi ja niihin sopeutuneet lajit ovat täydellisen katoamisen partaalla. Kriittisesti uhanalaisia ovat mm.Vesistöjen hiekkapohjat ovat ankaria elinympäristöjä. Vain harvat levälajit pystyvät kiinnittymään aallokon alati liikuttamaan hiekkaan, samoin on putkilokasvien vaikea juurtua siihen. Aallokolle avoimet avomeren sora- ja moreenipohjat ovat tässä suhteessa erityisen vaikeita ympäristöjä: avomeren hiekka- ja sorapohjat ovatkin usein lähes kasvittomia. Kuitenkin, missä kasvillisuusyhteisöt ovat päässeet syntymään, hapekas hiekkapohja tarjoaa elinympäristön monimuotoiselle pohjaeliöstölle. Veden kokonaan tai osittain täyttämissä hiekanjyvien väleissä elää monimuotoinen pieneläimistö. Neliömetriä kohti saattaa olla yli miljoona yksilöä. Myös hiekkapohjien makrofauna on rikasta.Hiekka on yleensä harmitonta, mutta siihen liittyy seikkoja, joiden johdosta on välttämätöntä ryhtyä varotoimiin. Hiekkapuhallus on esimerkki työmenetelmästä, jossa suu ja nenä on suojattava, jotta keuhkoihin ei joudu pieniä hiukkasia. Pitkäaikainen altistuminen kiteiselle piidioksidipölylle (kvartsi-, tridymiitti- tai kristobaliittipöly) altistaa silikoosille. Sama koskee myös muita toimintoja, joissa käytetään suuria määriä hiekkaa.


title: Hiekka

text: Paksu hiekkakerros saattaa houkutella kaivamaan syviä kuoppia ja tunneleita. Ne voivat kuitenkin romahtaessaan aiheuttaa tukehtumisvaaran. Tässä suheessa erityisen vaarallista on juuri helposti kaivettava, suurirakeinen hiekka. Onkin suositeltavaa lopettaa työ, kun reuna on seisovan kaivajan polvitaipeiden tasalla.


title: Hiekka

text: Myös juoksuhiekka voi aiheuttaa vaaratilanteita, vaikka se onkin harvinaista. Jos ei rimpuile, juoksuhiekkaan on vaikeaa, ellei mahdotonta upota kokonaan. Sen sijaan hiekkamyrskyt voivat viedä näkyvyyden lähes kokonaan ja alentaa ilman laatua niin huonoksi, että esimerkiksi astmaatikot ovat hengenvaarassa ja ympäristöviranomaiset kehottavat terveitäkin ihmisiä pysyttelemään sisällä ja varomaan fyysistä rasitusta ulkosalla.


title: Hiekka

text: Rakennushiekasta on tullut kaupungistumisen ja väestönkasvun myötä suuri kansainvälinen kauppatavara, jossa käytetään myös laittomia keinoja. Monissa maissa kuten Keniassa, Kambodžassa, Vietnamissa, Indonesiassa ja Intiassa hiekasta on pulaa. Intiassa hiekkaan liittyvä rikollisuus on ongelma.


title: Hiekka

text: Eräiden arvioiden mukaan hiekka on vaarassa loppua maailmasta, ja sitä käytetään tällä hetkellä enemmän kuin koskaan. Hiekka on maailman toiseksi kysytyin luonnonvara veden jälkeen, ja se on betonin keskeisin ainesosa. YK:n ympäristöohjelma UNEP totesi raportissaan vuonna 2014, että hiekkaa ja soraa kaivetaan nopeammin kuin ne ehtivät uudistua. Hiekkaa muodostuu luonnossa erittäin hitaasti. Esimerkiksi yhdysvaltalais-kanadalainen tutkiva toimittaja Vince Beiser on todennut laskelmissaan, että Kiina on käyttänyt muutaman viime vuoden aikana enemmän betonia kuin Yhdysvallat koko 1900-luvun aikana. Toisaalta asukasta kohden mitattuna Singapore tuo maahan ja käyttää enemmän hiekkaa kuin yksikään muu valtio. Hiekan ruoppaus Singaporen markkinoille on aiheuttanut sen naapurimaille, kuten Indonesialle ja Malesialle ympäristöongelmia ja syytöksiä korruptiosta.


title: Hiekka

text: Hiekkaerämäistaan ja vauraudestaan tunnettua Arabian niemimaatakin vaivaa hiekkapula. Näin on, koska tuuli on hieronut autiomaiden dyynihiekan liian hienojakoiseksi rakennuskäyttöön. Dyynihiekka ei sovellu rakentamiseen sen sisältämien mineraalien vuoksi.


title: Hiekka

text: Laillisten hiekkamarkkinoiden arvoksi on laskettu noin 60 miljardia euroa vuodessa. Pimeän markkinan arvoa ei tiedetä, mutta sen arvioidaan olevan useita miljardeja.


title: Hiekka

text: Kun suomalainen sanoo, että hänen toiveensa valuivat hiekkaan, toiveet ovat olleet alun perinkin "turhia" tai yritys on "valunut hukkaan". Samankaltainen ajatus on Raamatun Vuorisaarnassa, jossa verrataan kalliolle ja hiekalla rakennettujen talojen kestämistä myrskyssä:


title: Hiekka

text: Raamatussa meren hiekka edustaa myös rajatonta määrää, ainakin kun puhutaan tähtien luvusta:


title: Demokraattinen Sivistysliitto

text: Demokraattinen Sivistysliitto (DSL) on 6. joulukuuta 1986 perustettu vasemmistolainen sivistysjärjestö, joka tukee sivistystyötä "rauhan, kansainvälisyyden, humanismin, demokratian sekä marxismin ja sosialismin aatteiden pohjalta". DSL on poliittisesti lähellä Suomen kommunistista puoluetta (SKP). Järjestö on Opintokeskukset ry:n jäsen ja se ylläpitää opintokeskusta, joka perustettiin 1989.


title: Demokraattinen Sivistysliitto

text: DSL perustettiin 1980-luvulla Demokraattisen vaihtoehdon sivistysjärjestöksi, kun puolueen kannattajat irtaantuivat Kansan sivistystyön liiton (KSL) toiminnasta. DSL:n perustajat kokivat puolustavansa KSL:n perinteistä sivistyspoliittista linjaa.


title: Demokraattinen Sivistysliitto

text: DSL:n suurimpia yhteistyökumppaneita ovat olleet SKP:n lisäksi Kansan raittiusliitto, Kulttuurityöntekijäin liitto, Tapaturma- ja sairausinvalidien liitto, Asukasliitto ja Suomen rauhanpuolustajat.


title: Demokraattinen Sivistysliitto

text: DSL on eurooppalaisia vasemmistolaisia sivistys- ja tutkimusjärjestöjä yhdistävän transform! -verkoston täysjäsen.


title: Iiro Kajanto

text: Iiro Ilkka Kajanto (7. kesäkuuta 1925 Rauma – 30. joulukuuta 1997 Espoo) oli suomalainen antiikintutkija (filologi). Roomalaiseen epigrafiikkaan ja onomastiikkaan erikoistunut Kajanto oli Helsingin yliopiston latinan kielen ja Rooman kirjallisuuden professori vuosina 1967-1992.


title: Stephen Foster

text: Stephen Collins Foster (4. heinäkuuta 1826 – 13. tammikuuta 1864) oli yhdysvaltalainen lauluntekijä, joka tunnetaan ”amerikkalaisen musiikin isänä”. Monet hänen kappaleistaan ovat kansanlaulunomaisia ja niissä on vaikutteita Yhdysvaltojen etelävaltioiden musiikista, vaikka Foster ei itse asunut koskaan etelävaltioissa. Hänen laulunsa, kuten ”Oh! Susanna”, ”Camptown Races”, ”My Old Kentucky Home”, ”Old Black Joe”, ”Beautiful Dreamer” ja ”Old Folks at Home” (”Swanee River”), ovat suosittuja vielä nykyäänkin.


title: Stephen Foster

text:
Stephen Foster syntyi Pennsylvanian osavaltion Pittsburghin esikaupungissa Lawrencevillessä. Hän osoitti jo nuorena musikaalisuutta mutta ei saanut musiikkiopetusta. Hän oppi soittamaan klarinettia, viulua, kitaraa, huilua ja pianoa ja sai tukea saksalaissyntyiseltä musiikkiliikkeen omistajalta Henry Kleberiltä (1816–1897) Pittsburghissä. Foster sai ensimmäisen laulunsa julkaistuksi 17-vuotiaana, mutta piti lauluntekoa harrastuksenaan ja elätti itseään kirjanpitäjänä Ohion Cincinnatissä. Pian hän muutti takaisin Pittsburghiin ja alkoi päätoimiseksi lauluntekijäksi paikalliselle minstrel show -seurueelle. Tältä ajalta on peräisin valtaosa hänen tunnetuimmista sävelmistään. Foster kuoli New Yorkissa 37-vuotiaana.
Hollywoodissa on tehty Fosterista kolme elämäkertaelokuvaa: "Harmony Lane" (1935) pääosassa Douglass Montgomery, "Swanee River" (1939) pääosassa Don Ameche ja "Jeannien suuri rakkaus" ("I Dream of Jeanie") (1952), pääosassa Bill Shirley. Elokuvista ensimmäinen ja kolmas olivat halvalla tehtyjä niin sanottujen B-studioiden elokuvia, mutta vuoden 1939 elokuva oli Foxin kunnianhimoisempia yrityksiä.


title: Venäjäntoy

text: Venäjäntoy on FCI:n ryhmään 9 (Seurakoirat ja kääpiökoirat) kuuluva rotu. Rodun aikaisempia nimityksiä ovat venäjäntoyterrieri, venäjänkääpiökoira ja pitkäkarvainen Moskovan kääpiöterrieri. Rotu on suhteellisen tuore Suomessa; sen ensimmäinen suomenkielinen rotumääritelmä julkaistiin 1988. Vuonna 2006 venäjäntoyta rekisteröitiin Suomessa 70 kappaletta, joista 18 oli tuontikoiria. Rodun suosio on kasvamassa muiden kääpiörotujen tapaan.


title: Venäjäntoy

text: Venäjäntoy on pieni koira. Sen säkäkorkeus on vain 20–28 cm (yli 30 cm on hylkäävä virhe). Luusto on kevyt ja koiralla on suhteellisen korkeat raajat. Venäjäntoyta on kahta muunnosta: lyhyt- ja pitkäkarvaista. Turkin väreinä on sallittu musta punaruskein merkein, maksanruskea punaruskein merkein ja sininen punaruskein merkein tai myös mikä tahansa punaisen sävy, jossa voi olla mustat tai ruskeat karvankärjet. Yksivärinen musta, ruskea tai sininen väri katsotaan virheeksi. Korvat ovat pystyt, mutta taittuneetkin sallitaan pitkäkarvaisilla yksilöillä, joilla pitkät korvahapsut saattavat aiheuttaa korvien taittumista.


title: Venäjäntoy

text: Luonteeltaan rotu on eloisa ja iloinen. Huomion- ja hellyydenkipeänä se haluaa olla mukana arjen askareissa ja sylikoirana, mutta tarvitsee myös runsaasti liikuntaa ja aktiviteetteja. Aktiivisen luonteensa vuoksi se on valpas, älykäs ja ärhäkkäkin vastaanottamaan vierailija haukkumalla.


title: Venäjäntoy

text: Rotu sopii koiranäyttelyyn, agilityyn ja tokoon.


title: Venäjäntoy

text: Suomessa rodulta on tutkittu silmiä ja polvia jonkin verran. Silmäsairauksia rodulla ei juurikaan ole löydetty, mutta muutamilla koirilla on todettu patellaluksaatiota.


title: Venäjäntoy

text: Rodun alkuperämaa on Venäjä. Lyhytkarvaisen venäjäntoyn tiedetään varmuudella osallistuneen Pietarissa koiranäyttelyyn jo vuonna 1874. Rodun kehitykseen on käytetty manchesterinterrieriä. Pitkäkarvaisen venäjäntoyn jalostuksen on saattanut alkuun koirankasvattaja Jevgenia Fominitšna Žarova Moskovassa 1950-luvulla.


title: Philip Mayer Kaiser

text: Philip Mayer Kaiser (12. heinäkuuta 1913 – 24. toukokuuta 2007) oli yhdysvaltalainen diplomaatti. Hän syntyi New Yorkissa ja valmistui Wisconsin-Madisonin yliopistosta vuonna 1935.


title: Philip Mayer Kaiser

text: Kaiser aloitti John F. Kennedyn kaudella 1960-luvun alussa uransa Mauritanian- ja Senegalin-suurlähettiläänä. Hän toimi vuosina 1977–1980 Yhdysvaltain Unkarin-suurlähettiläänä ja sen jälkeen Itävallan-suurlähettiläänä vuoteen 1981.


title: Philip Mayer Kaiser

text: Philip Mayer Kaiser menehtyi keuhkokuumeeseen Sibley Memorial Hospitalissa Washington DC:ssä toukokuussa 2007.


title: Wilhelm Remmert

text: Wilhelm Remmert (15. marraskuuta 1899 – 27. toukokuuta 2007) oli Saksan vanhin elossa oleva miespuolinen henkilö. Hän oli myös yksi neljästä maansa elossa olevasta ensimmäisen maailmansodan veteraanista. Hän lähti sotaan 17-vuotiaana ja palveli Venäjällä sekä myöhemmin Ranskassa.


title: Battista Serioli

text: Battista Serioli (26. marraskuuta 1900 – 21. joulukuuta 2007) oli yksi pisimpään eläneistä italialaisista ensimmäisen maailmansodan veteraaneista. Hän syntyi Bresciassa ja astui palvelukseen toukokuussa 1918, noin puoli vuotta ennen sodan päättymistä. Hän kouluttautui Veronassa ja Padovassa ja ehti osallistua Vittorio Veneton taisteluun loka–marraskuussa 1918.


title: Battista Serioli

text: Serioli vaikutti Italian armeijassa vuoteen 1921. Hän kuoli 107-vuotiaana Sale Marasinossa.


title: Russell Coffey

text: John Russell Coffey (1. syyskuuta 1898 – 21. joulukuuta 2007) oli viimeisiä yhdysvaltalaisia ensimmäisen maailmansodan veteraaneja ja kuollessaan vanhin heistä. Hän syntyi Ohiossa ja liittyi Yhdysvaltain maavoimiin vasta lokakuussa 1918, kuukausi ennen sodan loppumista.


title: Russell Coffey

text: Coffey meni vuonna 1922 naimisiin Bernicen kanssa, ja pari sai ainoan lapsensa, Betty Jon vuonna 1923. Hän asui myöhempinä vuosinaan Ohion North Baltimoressa ja kuoli 109-vuotiaana.


title: Lucky Leif and the Longships

text: Lucky Leif and the Longships on Robert Calvertin toinen sooloalbumi vuodelta 1975. Sen aiheena on viikinkien Amerikkaan matkustaminen 500 vuotta ennen Kristoffer Kolumbusta ja mitä mantereesta olisi tullut, jos viikingit olisivat sen täysipainoisesti asuttaneet. Albumi on edeltäjäänsä monipuolisempi musiikillisesti esitellen pääosin amerikkalaista musiikkimaailmaa. Levyn teema meni suurelta yleisöltä ohi eikä levy menestynyt yhtä hyvin kuin edeltäjänsä.


title: Lucky Leif and the Longships

text: BGO julkaisi albumista cd-painoksen 1990-luvulla ja vuonna 2007 Eclectic Records julkaisi remasteroidun version bonuskappaleilla varustettuna. Albumin cd-painokset käyttävät alkuperäiseen albumiin nähden eri miksausta kappaleessa "The Making Of Midgard".


title: Itävallanpinseri

text: Itävallanpinseri ("Österreichischer Pinscher") on FCI:n ryhmään 2 eli pinserit, snautserit, molossityyppiset ja sveitsinpaimenkoirat kuuluva koirarotu.


title: Itävallanpinseri

text: Itävallanpinseri on keskikokoinen koira. Sen säkäkorkeus on 42–50 cm (urokset 44 – 50 cm ja nartut 42 – 48 cm). Turkin pituus vaihtelee lyhyestä puolipitkään ja karva on sileää. Sallittuja värejä ovat ruskeankeltainen, sämpylänkeltainen, peuranpunainen ja musta ruskein merkein (black & tan). Valkoiset merkit ovat sallittuja.


title: Itävallanpinseri

text: Luonteeltaan itävallanpinseri on tyypillinen vahtikoira. Se on tarkkaavainen ja eloisa. Omaan perheeseensä se kiintyy syvästi, mutta vieraita kohtaan se voi olla epäluuloinen.


title: Itävallanpinseri

text: Itävallanpinseriä on käytetty vahti- ja seurakoirana.


title: Itävallanpinseri

text: Rodun taustalla on vanhoja itävaltalaisia maatiaispinsereitä, joiden uskotaan syntyneen vanhantyyppisen saksalaisen pinserin ja paikallisten koirien välisistä risteytyksistä.Clark, A.R. & Brace, A.H. "The International Encyclopedia of Dogs", 98. Howell Book House, 1995. ISBN0-87605-624-9 Tämän alkuperäisen maatiaiskannan tarkkaa syntyaikaa ei ole toistaiseksi pystytty selvittämään, mutta sen uskotaan olleen todella vanha.


title: Itävallanpinseri

text: 1800-luvun lopulla maatilojen alkuperäinen pihakoira alkoi uhanalaistua, kun sitä ei enää tarvittu alkuperäiseen tehtäväänsä. 1900-luvun alussa Emil Hauck löysi Itävallan maaseudulta koiria, joiden uskoi olevan samankaltaisia kuin hänen etsimänsä, H. von Meyerin "Canis palustris" -termillä nimeämää nk. muinaista suokoiraa muistuttava alkuperäiskoiratyyppi. Vuonna 1921 hän aloitti suunnitelmallisen jalostusprojektin elvyttääkseen ja määrittääkseen rotutyypin ja luodakseen alueen muista maatiaispinsereistä eroavan linjan.


title: Itävallanpinseri

text: Omaksi rodukseen tämä linja tunnustettiin Itävallassa vuonna 1928, joskin tuolloin lyhytkarvaisen itävallanpinserin ("Österreichischer kurzhaariger Pinscher") nimellä. Toisen maailmansodan jälkeen rotu ehti jo kertaalleen lähes kuolla sukupuuttoon, ja 1970-luvulla siitä oli jäljellä enää yksi rekisteröity yksilö, Diokles of Angern. Sen ja rekisteröimättömien, mutta rotutyypiltään aitojen, alkuperäisten maatiaispinsereiden ("Landpinschern") avulla rotu onnistuttiin elvyttämään. Nykyinen itävallanpinseri muistuttaa edelleen suuresti alkuperäistä maatiaistyyppiä ja se on onnistuttu säilyttämään ulkonäöllisesti suhteellisen heterogeenisenä. Valitettavasti nykyinen populaatio on kuitenkin verrattain sisäsiittoinen, ja uhanalaisten itävaltalaisten eläinrotujen suojelemiseen keskittynyt järjestö "Arche Austria" pitää sitä erittäin uhanalaisena - sen mukaan maailmassa on tällä hetkellä vain 6-12 jalostuskelpoista yksilöä.


title: Itävallanpinseri

text: Suomessa itävallanpinseri on erittäin harvinainen ja viimeksi koiria on rekisteröity vuonna 2000. Kyseessä oli Suomen tähän asti ainoa pentue, joka oli syntynyt edellisvuoden lopulla. Onkin siis erittäin todennäköistä, ettei maassamme ole enää yhtään elossa olevaa itävallanpinseriä, sillä 14 vuoden ikä alkaa olla peruskoiralle poikkeuksellinen muutamia kaikkein terveimpiä rotuja lukuun ottamatta. Koska rodun ainoa suomalainen kasvattaja lopetti kasvatustyönsä ensimmäisen pentueen jälkeen, lähimmät yhä toiminnassa olevat kennelit löytyvät Norjasta ja Ruotsista.


title: Itävallanpinseri

text: Kaikki Suomeen tähän mennessä rekisteröidyt rodunedustajat ovat olleet punaisia tai ruskeankeltaisia valkoisin merkein. Suomessa on kuitenkin nähty myös ainakin yksi black & tan -värinen itävaltalainen uros, Helsingissä järjestettyyn Euroopan Voittaja -näyttelyyn osallistunut ja samalla Euroopan Voittaja 2006 -tittelin saavuttanut Augustus von und zu Ebenfurth.


title: Aleksandr Barkov

text: Aleksandr ”Sasha” Barkov (, s. 17. huhtikuuta 1965 Novosibirsk, Venäjän SFNT, Neuvostoliitto) on venäläinen entinen jääkiekkoilija ja nykyinen jääkiekkovalmentaja.


title: Aleksandr Barkov

text: Keskushyökkääjän paikalla pelannut Barkov edusti urallaan Sibir Novosibirskia (1982–1988), Spartak Moskovaa (1988–1993), Courmaostaa (1993–1994) sekä Tampereen Tapparaa, jossa hän kiekkoili peräti 10 kauden ajan ja päätti ansiokkaan uransa keväällä 2004. Maajoukkuetasolla hän oli kolmesti Venäjän MM-kisajoukkueessa (1992, 1997 ja 1999).


title: Aleksandr Barkov

text: Peliuransa jälkeen Barkov on toiminut Tapparan B-juniorijoukkueen valmennustehtävissä, ensin apuvalmentajana kausina 2004–2007 ja kaudesta 2007–2008 alkaen vastuuvalmentajana. 25. marraskuuta 2008 lukien Barkov toimii edustusjoukkueen apuvalmentajana. Keväällä 2010 Barkov siirtyi KHL:ssä pelaavan Metallurg Magnitogorskin apuvalmentajaksi. Toukokuusta 2011 lähtien hän on työskennellyt joukkueen päävalmentajana.


title: Aleksandr Barkov

text: Hänen poikansa Aleksander Barkov edustaa pohjoisamerikkalaista NHL-joukkue Florida Panthersia.


title: Tom Robinson Band

text: Tom Robinson Band on vuonna 1976 perustettu brittiläinen rock-yhtye. Perustajajäsen Tom Robinson oli aloittanut keikkailun vuonna 1976, ja hän halusi koota yhtyeen. Ensimmäinen jäsen oli Robinsonin vanha ystävä Danny Kustow, joka otti yhtyeessä kitaristin paikan. Musiikkilehtien kautta he hakivat yhtyeelleen rumpalia ja basistia. Rumpuja soittamaan löydettiin Brian "Dolphin" Taylor ja bassoon tuli Mark Ambler. Pian kuitenkin selvisi, että Ambler osasi soittaa myös koskettimia, joten basistin virka jäi lopulta Robinsonille itselleen.


title: Tom Robinson Band

text: TRB nousi pinnalle samoihin aikoihin, kun punk teki tuloaan, ja yhtyeen kappaleet ovat punk-rockin tavoin usein poliittisesti ja sosiaalisesti kantaa ottavia. Yhtyeen ensimmäinen single ""2-4-6-8 Motorway"" julkaistiin vuoden 1977 syksyllä ja se siirtyi singlelistojen kärkiviisikkoon Britanniassa, ja ensimmäinen albumi ""Power in the Darkness"" ilmestyi seuraavan vuoden alussa.


title: Tom Robinson Band

text: Yhtye hajosi lopulta vuonna 1979, mutta se koottiin jälleen vuonna 1989 kiertuetta varten - tosin ilman Dolphin Tayloria ja Charlie Morgania. Tämän kiertueen pohjalta julkaistiin vuonna 1992 livealbumi ""Winter of '89"".  Yhtyeen hajoamisen jälkeen Tom Robinson on julkaissut myös sooloalbumeja ja toiminut muun muassa BBC:llä radiojuontajana sekä The Timesissa satunnaisena kolumnistina.


title: Charlie Benante

text: Charlie Benante (s. 27. marraskuuta 1963 Bronx, New York City, New York) on yhdysvaltalainen muusikko, parhaiten tunnettu thrash metal -yhtye Anthraxin kitaristina ja rumpalina. Hän on myös soittanut Stormtroopers of Death -nimisessä thrash metal -yhtyeessä rumpuja. Benanten suosikkiyhtyeitä ovat muun muassa The Beatles, Van Halen, KISS, Led Zeppelin ja Sex Pistols ja hänen suosikkimuusikkonsa on niin ikään Led Zeppelinin kitaristi Jimmy Page. Nykyään hän asuu Illinoisissa.


title: Charlie Benante

text: Benante käyttää Taman, DDRUMin ja Evansin rumpuja, Paisten lautasia, ja Vic Firthin rumpukapuloita.


title: George Nigh

text: George Patterson Nigh (s. 9. kesäkuuta 1927) on yhdysvaltalainen demokraattisen puolueen poliitikko.


title: George Nigh

text: Nigh toimi Oklahoman varakuvernöörinä vuosina 1959–1963. Hän korvasi vuonna 1963 lyhyesti osavaltion kuvernöörinä J. Howard Edmondsonin, joka korvasi Yhdysvaltain senaatissa äkillisesti kesken kauden kuolleen Robert S. Kerrin.


title: George Nigh

text: Nigh toimi jälleen varakuvernöörinä vuosina 1967–1979. Vuosina 1979–1987 hän istui kaksi kokonaista kautta Oklahoman kuvernöörinä.


title: George Nigh

text: Nigh esiintyi aiemmin vaimonsa Donnan kanssa yhdysvaltalaisessa televisiosarjassa "Texas".


title: Helsingin käräjäoikeus

text: Helsingin käräjäoikeus on Suomen suurin käräjäoikeus. Sen tuomiopiiriin kuuluu Helsingin kaupunki. Tuomiopiirikin on väkiluvultaan Suomen suurin. Käräjäoikeuden laamannina on toiminut Eero Takkunen vuoden 2008 alusta alkaen ja hallintojohtajana Tarja Honkanen.


title: Helsingin käräjäoikeus

text: Helsingin käräjäoikeudessa on kahdeksan osastoa. Käräjäoikeuteen kuuluu myös asiakaspalvelukeskus, jonka osia ovat asiakaspalvelu, arkisto, tiedoksiantojen kirjaamo ja muutoksenhakukanslia. Oikeustalon erikoisuuksia on maanalainen turvasali.


title: Helsingin käräjäoikeus

text: Helsingin käräjäoikeus toimii Ruoholahdessa sijaitsevassa Helsingin oikeustalossa. Samassa talossa toimii Helsingin hovioikeus, joka on seuraavan asteen muutoksenhakutuomioistuin Helsingin käräjäoikeuden ja viiden muun käräjäoikeuden päätöksistä.


title: Helsingin käräjäoikeus

text: Vuoteen 2004 asti käräjäoikeus toimi Länsi-Pasilassa oikeustalossa, joka valmistui vuonna 1984. Helsingin käräjäoikeuden edeltäjänä toimi Helsingin raastuvanoikeus, joka toimi useissa eri toimitiloissa mm. Senaatintorin reunalla.


title: Walter Dale Miller

text: Walter Dale "Walt" Miller (5. lokakuuta 1925 - 28. syyskuuta 2015) oli yhdysvaltalainen republikaanisen puolueen poliitikko ja Etelä-Dakotan kuvernööri.


title: Walter Dale Miller

text: Miller toimi vuosina 1987–1993 Etelä-Dakotan varakuvernöörinä. Sen jälkeen hän toimi osavaltion tilapäisenä kuvernöörinä vuoteen 1995 George S. Mickelsonin kuoltua onnettomuudessa kesken kauden.


title: Walter Dale Miller

text: Vuoden 1994 kuvernöörinvaaleissa Miller hävisi Bill Janklow'lle, joka astui virkaan 1995.


title: TRB

text: TRB voi tarkoittaa seuraavia asioita:


title: Espoon käräjäoikeus

text: Espoon käräjäoikeus on yksi Helsingin hovioikeuspiirin kuudesta käräjäoikeudesta.


title: Espoon käräjäoikeus

text: Sen tuomiopiiriin kuuluvat Espoon ja Kauniaisten kaupungit. Ulosottoa koskevissa valitusasioissa Espoon käräjäoikeus vastaa koko Länsi-Uudenmaan  ulosottoviraston toimialueesta. Yrityssaneerausasioita Espoon KO hoitaa oman tuomiopiirin lisäksi Tuusulan ja Vantaan käräjäoikeuksien alueilta.


title: Espoon käräjäoikeus

text: Käräjäoikeudessa työskentelee noin 70 henkilöä. Toimintaa johtaa laamanni Olli Saunanoja. Espoon käräjäoikeus toimii Kilossa osoitteessa Vitikka 1 B 2, 02630 Espoo. Samassa rakennuksessa on Länsi-Uudenmaan poliisilaitos.


title: James Abdnor

text: Ellis James Abdnor (13. helmikuuta 1923 – 16. toukokuuta 2012) oli yhdysvaltalainen republikaanisen puolueen poliitikko. Hän syntyi Kennebecissä, Etelä-Dakotassa, ja toimi osavaltion varakuvernöörinä vuosina 1969–1971.


title: James Abdnor

text: Abdnor istui vuosina 1973–1987 Yhdysvaltain kongressissa, vuodesta 1981 sen ylähuoneessa.


title: Jhumpa Lahiri

text: Nilanjana Sudeshna ”Jhumpa” Lahiri (s. 11. heinäkuuta 1967 Lontoo) on yhdysvaltalainen kirjailija.


title: Jhumpa Lahiri

text: Lahiri syntyi Intiasta muuttaneille vanhemmille Lontoossa. Hänen isänsä oli kirjastonhoitaja ja äiti opettaja. Perhe muutti Yhdysvaltoihin ja asettui Rhode Islandiin Lahirin ollessa nuori. Hän suoritti kandidaatin tutkinnon englanninkielisestä kirjallisuudesta Barnard Collegessa 1989 ja maisterin tutkinnon Bostonin yliopistossa englannista, luovasta kirjoittamisesta ja vertailevasta kirjallisuustieteestä 1990-luvulla. Lisäksi hän on väitellyt tohtoriksi (PhD) renessanssiopinnoista (Renaissance Studies).


title: Jhumpa Lahiri

text: Vuonna 1999 ilmestyi Lahirin esikoisteos, novellikokoelma "Interpreter of Maladies" (suom. "Tämä siunattu koti", 2001). Teos sai Pulitzerin kirjallisuuspalkinnon ja PEN/Hemingway Awardin vuonna 2000. Lahirin esikoisromaani "The Namesake" (suom. "Kaima", 2005) ilmestyi vuonna 2003. Sen pohjalta tehty Mira Nairin ohjaama samanniminen elokuva sai ensi-iltansa vuonna 2006. Lahirin toinen novellikokoelma "Unaccustomed Earth" (suom. "Tuore maa", 2008) ilmestyi vuonna 2008 ja toinen romaani "The Lowlands" (suom. "Tulvaniitty", 2014) vuonna 2013.


title: Jhumpa Lahiri

text: Kirjoissaan Lahiri kuvaa intialaissiirtolaisten elämää Yhdysvalloissa ja vaikeuksia, joita uuteen kulttuuriin sopeutuminen aiheuttaa.


title: Jhumpa Lahiri

text: Lahiri asuu Roomassa.


title: Itä-Uudenmaan käräjäoikeus

text: Itä-Uudenmaan käräjäoikeus on yksi Helsingin hovioikeuspiirin kuudesta käräjäoikeudesta. Sen tuomiopiiriin kuuluvat Askola, Lapinjärvi, Loviisa, Myrskylä, Porvoo, Pukkila, Pyhtää ja Sipoo.


title: Itä-Uudenmaan käräjäoikeus

text: Käräjäoikeus syntyi vuoden 2010 alusta, kun aiemmat Porvoon ja Loviisan käräjäoikeudet yhdistettiin osana valtakunnallista käräjäoikeusuudistusta.


title: Itä-Uudenmaan käräjäoikeus

text: Käräjäoikeuden kanslia on Porvoon keskustassa osoitteessa Tulliportinkatu 1. Käräjäoikeudella oli aiemmin sivukanslia Loviisassa osoitteessa Brandensteininkatu 9, mutta se lakkautettiin 1. lokakuuta 2010.


title: Insomniac (Enrique Iglesiasin albumi)

text: Insomniac on Enrique Iglesiaksen kahdeksas studioalbumi, joka julkaistiin 11. kesäkuuta 2007.


title: Insomniac (Enrique Iglesiasin albumi)

text: "Insomniac" sisältää 15 kappaletta. Ensimmäisten 12 jälkeen mukana on Luis Gómez-Escolarin uudelleen sanoittamat espanjankieliset versiot kappaleista "Do You Know? (The Ping Pong Song)" ("Dímelo"), "Somebody's Me" ("Alguien Soy Yo") ja "Tired of Being Sorry" ("Amigo Vulnerable"). Albumin ainoa vierailija on rap-artisti Lil Wayne, joka on mukana "Push"-kappaleessa.


title: Insomniac (Enrique Iglesiasin albumi)

text: Albumilla on mukana kaksi kappaletta, jotka Iglesias oli esittänyt eri yhteyksissä neljän vuoden mittaisen julkaisutaukonsa aikana. Ensimmäinen on "Ring My Bells", josta kuultiin puolen minuutin ote Tommy Hilfigerin "True Star" -tuoksun tv-mainoksessa, jossa Iglesias oli mukana. Toinen on "Somebody's Me", jonka Iglesias kävi esittämässä "" -tv-ohjelmassa Yhdysvalloissa.


title: Insomniac (Enrique Iglesiasin albumi)

text: Kaksi "Insomniacin" kappaleista on niin kutsuttuja cover-versioita; kappaleen "Tired of Being Sorry" levytti alun perin Ringside-yhtye ja "Sweet Isabelin" American Radio -yhtye.


title: Insomniac (Enrique Iglesiasin albumi)

text: Ensimmäinen albumilta julkaistu single oli "Do You Know? (The Ping Pong Song)". Toinen singlejulkaisu oli Yhdysvalloissa "Somebody's Me" ja Euroopassa "Tired of Being Sorry". Neljäntenä julkaistiin "" -elokuvan soundtrackiltäkin löytyvä "Push". Kaikista singlejulkaisuista on tehty myös musiikkivideot.


title: Insomniac (Enrique Iglesiasin albumi)

text: "Insomniac" julkaistiin MuchMusicin internetsivuilla kuunneltavaksi 5. kesäkuuta, jo viikkoa ennen virallista julkaisupäivää.


title: Kiia

text: Kiia on suomalainen naisen etunimi. Kiia on suomalainen muunnos Kristina-nimen ruotsinkielisestä puhuttelumuodosta Kia. Kristina tai Christina taas on feminiininen muoto nimestä Christian, joka tarkoittaa 'kristittyä'.


title: Kiia

text: Kiian nimipäivä on 24. heinäkuuta, joka on myös Kristiinan nimipäivä. Nimi lisättiin suomenkieliseen kalenteriin vuonna 2000.


title: Kiia

text: Suomen väestörekisterijärjestelmään on heinäkuuhun 2015 mennessä merkitty hieman yli 2 500 henkilöä, jolla on Kiia yhtenä etunimistä.


title: Ganserin oireyhtymä

text: Ganserin oireyhtymäksi kutsutaan henkilön psykoottisina pitämien oireiden tarkoituksellista jäljittelyä.


title: Ganserin oireyhtymä

text: Ganserin oireyhtymä on häilyvä käsite; se saattaa kuvastaa mm. huomion tai hoidon halua (ks. Münchhausenin oireyhtymä). Rikollisilla esiintyvää syyntakeettomaksi tekeytymistä nimitetään "vankilapsykoosiksi". Yleensä tila ilmenee persoonallisuushäiriöistä kärsivillä.


title: Ganserin oireyhtymä

text: Ganserin oireyhtymästä kärsivät esittävät monesti järjenvastaisia toteamuksia tai vastauksia, ilmoittavat aistiharhoista ja lyhytaikaisista epätavallisen käyttäytymisen jaksoista. Usein motiivi on rikosoikeudellisen vastuun ja rangaistuksen välttely, joskus häiriön taustalla saattaa olla muita vaurioita ja sairauksia, kuten pään alueen vammoja tai alkoholismia.


title: Ganserin oireyhtymä

text: Ganserin oireyhtymä on nimetty saksalaisen psykiatri Sigbert Ganserin mukaan, joka kuvasi vuonna 1898 uuden "hysteerisen oireyhtymän" kolmella potilaalla. Yleensä oireet paranevat, mutta joillakin niitä saattaa seurata masennusjakso. Enimmän osan Ganserin oireyhtymästä kärsivistä uskotaan olevan miehiä. Oireista on raportoitu niin nuorilla, nuorilla aikuisilla, keski-ikäisillä kuin jonkin verran iäkkäämmilläkin, mutta keskimääräinen ikä on erään tutkimuksen mukaan noin 32.


title: Marek Malík

text: Marek Malík (s. 24. kesäkuuta 1975 Ostrava, Tšekkoslovakia) on tšekkiläinen pelaajauransa lopettanut jääkiekkoilija, joka pelasi puolustajana.


title: Marek Malík

text: Ennen siirtymistään Rangersiin, Malík pelasi Carolina Hurricanesissa ja Vancouver Canucksissa. Kaudella 2003–2004 hän sai NHL Plus/Minus Awardin Martin St. Louisin kanssa.


title: Marek Malík

text: Malíkista on tullu suuri idoli New Yorkissa Washington Capitalsia vastaan pelatun pelin jälkeen. Hän ratkaisi NHL:n pisimmän rangaistuslaukauskilpailun tekemällä Olaf Kölzigin taakse maalin, jota on kutsuttu "sirkusmaaliksi", sillä hän teki maalin maila jalkojen välissä.


title: Marek Malík

text: Malík kuului Tšekin joukkueeseen Torinon olympialaisissa 2006 saavuttaen pronssia.


title: Do You Know? (The Ping Pong Song)

text: Do You Know? (The Ping Pong Song) on Enrique Iglesiaksen 31. single ja ensimmäinen vuonna 2007 julkaistulta "Insomniac"-albumilta. Se oli ensimmäinen hänen uutta materiaalia sisältänyt julkaisunsa sitten vuoden 2003.


title: Do You Know? (The Ping Pong Song)

text: Kappaleen ovat tuottaja Sean Garrettin ja Iglesiaksen itsensä ohella tehneet Brian Kidd ja Carlos Paucar. Sen ensiesitys oli 10. huhtikuuta 2007 Ryan Seacrestin ohjelmassa KIIS-FM-radiokanavalla. Iglesias esitti "Do You Know?":n ensimmäistä kertaa livenä Dancing with the Stars -tv-ohjelmassa 15. toukokuuta ja samana päivänä se julkaistiin digitaalisessa muodossa Yhdysvaltain iTunes Music Storessa, jonka listalla se kohosi parhaimmillaan sijalle 13. Iglesias on levyttänyt "Do You Know?":n myös espanjaksi nimellä "Dímelo". Kappaleesta tehtiin myös musiikkivideo, jossa esiintyy argentiinalaismalli Yésica Toscanini.


title: Do You Know? (The Ping Pong Song)

text: Iglesias on itse esittänyt vaatimuksen, että kappaletta kutsuttaisiin vain nimellä "Do You Know?", sillä nimen jälkiliite on levy-yhtiön lisäämä. "The Ping Pong Song" -liite viittaa kappaleen taustalla soivaan ping-pong-pallon pompusta syntyvään ääneen.


title: Do You Know? (The Ping Pong Song)

text: "Do You Know?" debytoi Billboard Hot 100 -listalla sijalla 33 ja on saavuttanut parhaimmillaan sijan 21. Ison-Britannian iTunesissa se nousi sijalle 4 ja maan singlelistalla se nousi debyyttiviikon sijalta 28 sijalle 3.


title: Do You Know? (The Ping Pong Song)

text: Espanjankielinen versio "Dímelo" debytoi Billboard Hot Latin Tracks -listalla sijalle 49, mutta nousi seuraavalla viikolla kärkipaikalle, jota se on hallinnut nyt kuusi viikkoa putkeen. Kyseessä on Iglesiaksen seitsemäs ykkössingle Hot Latin Tracks -listalla ja parhaiten sillä menestynyt single sitten vuonna 1997 julkaistun "Enamorado Por Primera Vezin".


title: Do You Know? (The Ping Pong Song)

text: Singleä ei julkaistu varsinaisesti lainkaan Iglesiaksen synnyinmaassa Espanjassa. Se on kuitenkin ollut mahdollista ladata internetin kautta, ja Espanjan virallisella latauslistalla se on kohonnut sijalle 16.Sijoitukset eri maiden listoilla:


title: Do You Know? (The Ping Pong Song)

text: Suomen julkaisu


title: Do You Know? (The Ping Pong Song)

text: Promojulkaisu


title: Do You Know? (The Ping Pong Song)

text: Ison-Britannian singlejulkaisu


title: Do You Know? (The Ping Pong Song)

text: Ison-Britannian EP-julkaisu


title: Do You Know? (The Ping Pong Song)

text: Yhdysvaltojen EP-julkaisu


title: Do You Know? (The Ping Pong Song)

text: Kanadan singlejulkaisu


title: Bild

text: Bild (aikaisemmin "Bild-Zeitung", suom. "Kuva(-lehti)") on saksalainen iltapäivälehti, jota kustantaa Axel Springer AG. Se on levikiltään Euroopan suurin sanomalehti ja maailman kolmanneksi suurin. Sen levikki on noin 3,5 miljoonaa kappaletta, ja sillä arvioidaan olevan lähes 12 miljoonaa lukijaa. Lehden päämaja on Hampurissa. Tyyliltään lehti on viihteellinen iltapäivälehti, joka keskittyy lööppijulkisuuteen.


title: Decora

text:
Decora on alun perin Japanissa syntynyt katutyyli, mutta 2000-luvulla decora on yleistynyt myös suomalaisten, varsinkin nuorten tyttöjen keskuudessa. Decoran nimi tulee englanninkielen sanasta "decorate", “koristella”.
Katutyylille tyypillisesti decorassa ei ole yhtäläisiä sääntöjä pukeutumisen suhteen, vaan tyyli on varsin vapaata.


title: Decora

text: Tyyli on yleispiirteiltään värikäs, pirteä, iloinen ja hieman lapsellinen. Usein värit decora-asuissa ovat iloisia ja kirkkaita, eikä värien yhdistelyä kaihdeta. Ehdottomasti yleisin väri decorassa on kuitenkin pinkki. Myös kerrospukeutuminen koetaan usein tärkeäksi harrastajien keskuudessa, ja usein asukokonaisuudet sisältävät runsaasti koruja, pinnejä sekä maskotteja. Usein decoralla näkeekin mukana esimerkiksi pehmoleluja. Myös kaikki glitterit ovat yleisiä decorassa ja usein decorat ovatkin liimanneet kasvoihinsa timanttitarroja.


title: Decora

text: Decoran syntymisessä hyvin tärkeää roolia on esittänyt japanilainen tv-juontaja, laulaja ja vaatesuunnittelija Tomoe Shinohara. Shinohara nousi pinnalle 90-luvun puolivälissä, jolloin monet decoraan pukeutuvat nuoret käyttivät tyylistään nimeä "shinorer" (shinorer on yksi Shinoharan lempinimistä). Tomoe tekee suurimman osan vaatteistaan itse, ja monet decorat harrastavat samaa. Shinohara puhuu ja laulaa yleensä tarkoituksellisesti pirteällä, hieman pikkuoravamaisella äänellä.


title: Decora

text: Decoran alalajeista kiistellään harrastajien keskuudessa, mutta monet nimeävät decoralle ainakin kaksi alalajia; "romantic decoran" eli "romadecon" (“romanttinen decora”) sekä "dark decoran" (“synkkä decora”).


title: Decora

text: Romantic decora on nimensä mukaisesti romanttisempaa kuin tavallinen decora. Romadecoon yhdistetään usein lolita-tyylisiä vaatteita ja asusteita decoravaatteiden lisäksi. Dark decora puolestaan tunnetaan tummasta värimaailmastaan. Suosituimpia värejä ovat musta, harmaa ja valkoinen, yhdistettyä useimmiten pinkkiin, punaiseen tai johonkin muuhun tehosteväriin.


title: Decora

text: Viime aikoina on luotu niin sanottu "sweet decora", jossa käytetään paljon valkoista ja pastellivärejä, kuten vaaleanpunaista ja -sinistä.


title: Decora

text: 2000-luvulla decora on menettänyt suosiotaan japanilaisessa katukuvassa, mutta se ei merkitse decoran unohtumista. Samaan aikaan kuin decoran suosio on laskenut tyylin kotimaassa, decoran harrastajien määrä länsimaissa on lisääntynyt.


title: Noppabaseball

text:
Noppabaseball on nopilla pelattava peli.
Nopilla pelattava baseball on hyvä esimerkki noppapelistä, joka antaa pelaajille valinnanmahdollisuuksia, mutta jättää myös paljon puhtaan sattuman varaan. On myös hyötyä siitä, jos pelaajat tuntevat oikean baseballin säännöt.Pelissä kumpikin pelaaja komentaa omaa joukkuettaan. Sisävuorossa olevat toimivat lyöjinä ja ulkovuorossa olevat syöttäjänä ja kiinniottajina. Kun sisävuorossa oleva joukkue on saanut kolme paloa, joukkueet vaihtavat vuoroja. Pelin voittaa se pelaaja, jonka joukkue on kerännyt eniten juoksuja pelin päätyttyä. Aloitusvuoro arvotaan nopalla, eli suurimman silmäluvun saanut saa valita, onko hänen joukkueensa ensin sisällä vai ulkona. Syöttäminen lyöntivuorossa olevalle pelaajalle tapahtuu siten, että ulkovuoroa pelaava pelaaja asettaa kämmenen taakse piilottamansa nopan näyttämään joko ykköstä, kakkosta tai kolmosta. Nämä tarkoittavat erilaisia syöttöjä (1=laiton syöttö, 2=tavallinen syöttö ja 3=kierresyöttö). Pelaaja siis valitsee jonkin näistä eikä heitä noppaansa. Vastapuoli eli sisävuorossa oleva pelaaja taas pyrkii arvaamaan, minkälaisen syötön syöttäjä aikoo heittää, ja asettaa omaan noppaansa vastaavan luvun myös kämmenellä suojaten. Kumpikaan pelaaja ei saa nähdä toisen valitsemaa lukua. Tämän jälkeen nopat paljastetaan ja tuloksia verrataan seuraavasti (Tarkoittaa kuka on valinnut minkäkin numeron. Ylhäällä lyöjän valintanumerot ja sivulla syöttäjän valintanumerot)


title: Noppabaseball

text: Syöttäjä 1 2 3


title: Noppabaseball

text: Kun syöttö on väärä, pallon ei ole tarkoituskaan osua syöttörinkiin, vaan lyöjää halutaan huijata lyömään ilman osumista. Jos taas lyöjä arvaa syötön vääräksi, hän jää rauhallisesti odottamaan pallon putoamista maahan ja syötön tuomitsemista vääräksi. Mikäli saman lyöjän aikana syötetään kaksi väärää syöttöä, pelaaja saa vapaataipaleen ja voi siirtää pisimmälle edennyttä nappulaansa kentällä (tai lyöjää, jos kentällä ei ole ketään) yhden pesän verran eteenpäin. Huomattava on, että jos pelaaja yrittää lyödä väärin syötettyä palloa, kyseessä ei enää olekaan väärä syöttö vaan lyönti on huti. Jos sama lyöjä lyö kolme hutia lyöntivuoronsa aikana, kyseinen pelaaja palaa. Osuman sattuessa sisävuorossa oleva pelaaja heittää noppaa ja saa sen jälkeen päättää, lähteekö juoksemaan vai ei. Jos hän päättää yrittää juosta, ulkovuorossa oleva pelaaja heittää myös noppaansa, ja jos hän saa suuremman tuloksen (yhtä suuri ei riitä) kuin lyöjä, joku juoksijoista on palanut - ulkovuorolainen saa päättää kuka; muussa tapauksessa sisävuorossa oleva pelaaja voi siirtää kaikkia pesillä olevia juoksijoita yhden pesän verran eteenpäin. Jos lyöjä onnistuu heittämään kuutosen, hän on lyönyt kunnarin ja sisävuorossa oleva pelaaja saa tyhjentää kaikki pesänsä kotiin (juoksu jokaisesta juoksijasta sekä kunnarin tekijästä). Huono osuma on muuten samanlainen osuman kanssa, mutta jos tällöin juoksuyrityksen osalta sattuu palo, kyseessä on koppi ja kaikki juoksijat haavoittuvat ja joutuvat palaamaan kotipesään (ei juoksuja). Kolme haavaa vastaa yhtä paloa.


title: Pitkäjärveläiset

text: Pitkäjärveläiset on Wilho Ilmarin ohjaama suomalainen elokuva vuodelta 1951. Se perustuu Jalmari Finnen vuodelta 1923 olevaan näytelmään "Pitkäjärveläiset", joka puolestaan perustuu oikeudenkäyntipöytäkirjoihin. Sekä näytelmä että elokuva sijoittuvat vuoteen 1765 Oriveden Pitkäjärvelle. Näytelmän kantaesitys oli itsenäisyyspäivänä 1930 Tampereen Työväen Teatterissa.


title: Pitkäjärveläiset

text: SF-halleille oli vastikään hankittu uudet taustaprojisointilaitteet, joita käytettiin kuvattaessa hevosella ajelua. Ulkokuvauksia kuvattiin kesällä 1951 muun muassa sydän-Hämeessä Aitoossa, Luopioisissa ja Tuuloksessa.


title: Pitkäjärveläiset

text: "Pitkäjärveläisiä" oli Wilho Ilmarin kymmenes ja samalla viimeinen elokuvaohjaus. Sen yleisömenestys oli vähintään keskimääräistä parempi, Tampereella jopa vuoden paras, olivathan näyttelijät pääosin tamperelaisia. Tässä elokuvassa esiintyvät valkokankaalla ensimmäistä kertaa Kosti Klemelä, Sirkka Lehto, Toivo Mäkelä ja Eila Roine.


title: Pitkäjärveläiset

text: "Pitkäjärveläisiä" on esitetty televisiossa jokseenkin säännöllisesti etenkin 2000-luvulla.


title: Pitkäjärveläiset

text: Aikalaisarviot olivat pääasiassa suorastaan ihastuneita. Paula Talaskivelle (Helsingin Sanomat) se oli ”iloinen yllätys”, ja Modest Savtschenko (Työkansan Sanomat) sanoi sitä hyväksi, puhdastyyliseksi kansankomediaksi. Kun Talaskiven mukaan elokuva olisi voinut muodostua teatterimaiseksi eikä näin kuitenkaan käynyt, muutama muu, Savtschenko ja Eugen Terttula (Suomen Sosialidemokraatti) näkevät siinä juuri filmattua teatteria. Henkilöohjaus saa kiitosta, ja näyttelijät ovat tehneet valmistavat työt hyvin, kiittää Terttula.


title: Pitkäjärveläiset

text: Myöhemmissä lehdistöarvioissa elokuvaa luonnehditaan eloisaksi kansankomediaksi, jonka reippaasta menosta sanotaan, että hämäläinen hitaus ei ole koskaan ollut niin vilkasta. Elokuvan tarina on tavanomainen kilpakosioasetelma, jossa parasta on juuri hahmojen kansanomaisuus.


title: Tristar & Red Sector Inc.

text: Tristar & Red Sector Incorporated, usein vain TRSI, on kansainvälinen kräkkeri- ja demoskeneryhmä, joka syntyi, kun ryhmät Red Sector Inc. (RSI) ja Tristar (TRS) yhdistyivät. TRSI toimii tai on toiminut Commodore 64:n, Amigan, PC:n ja pelikonsolien parissa. Sillä on ollut myös oma levymerkki, TRSI Recordz.


title: Tristar & Red Sector Inc.

text: TRSI perustettiin vuonna 1990 Glostrupissa Tanskassa Red Sectorin ja The Silents -ryhmän järjestämän partyn aikana. Osa Tristarin alkuperäisistä jäsenistä ei liittoa Red Sectorin kanssa tuolloin tunnustanut, vaan he päättivät jatkaa edelleen itsenäisenä ryhmänä Tristar-nimen alla. TRSI:n perustajana ja vahvana vaikuttajana mainitaan usein saksalainen "Irata" (Dirk Lichtweiss, s. 1965), aikaisemmin Red Sectorin jäsen, joka oli myös muodostamassa Red Sectorin eurooppalaista osastoa joitakin vuosia aikaisemmin.


title: Tristar & Red Sector Inc.

text: TRSI:n demoihin keskittyvänä alaryhmänä toimi vuonna 1991 Suprise! Productions. Se jätti TRSI:n seuraavana vuonna. Osa sen jäsenistä kuitenkin palasi TRSI:hin, ja he perustivat uuden demojaoston nimeltään Masque. Sen tuotoksiin kuuluu muun muassa "Wicked Sensation" -trackmo.


title: Tristar & Red Sector Inc.

text: Vuonna 1993 myös suurin osa Masquesta jätti TRSI:n, vieden mukanaan käytännössä kaikki ryhmän lailliseen toimintaan osallistuneet jäsenet. Tämä oli ryhmälle huomattava takaisku, mutta se pääsi kuitenkin melko pian taas jaloilleen. Loppuvuodesta perustettiin ryhmän puolalainen osasto.


title: Tristar & Red Sector Inc.

text: Vuosi 1994 oli ryhmän osalta vahva, ja se julkaisi muun muassa tuotokset "Cubic Dream", "Artiface" ja "Viktoria".


title: Tristar & Red Sector Inc.

text: Vuonna 1995 TRSI:n puolalainen osasto perusti omaksi demojaostokseen ryhmän nimeltään Nah Kolor. TRSI:n johto, jota ei oltu asiasta etukäteen informoitu, ei tästä päätöksestä pitänyt, vaan antoi uudelle ryhmälle mahdollisuuden olla joko suoraan TRSI:n alaisia tai vaihtoehtoisesti jatkaa omana itsenäisenä ryhmänään. Lopputuloksena tästä oli, että pari puolalaisen osaston jäsentä jatkoi TRSI:ssä, Nah Kolor alkoi toimia itsenäisenä, ja loput puolalaisen osaston jäsenet saivat häipyä omille teilleen.


title: Tristar & Red Sector Inc.

text: Samana vuonna perustettiin TRSI Recordz (myöhemmin TRSI & Fairlight Recordz), pieni levymerkki, joka julkaisi joidenkin lähinnä demoskenen piirissä toimineiden artistien levyjä.


title: Tristar & Red Sector Inc.

text: Vuonna 1997 TRSI:n demojaostoksi liittyi suomalainen Mellow Chips -ryhmä. Se voitti The Gathering -tapahtuman Amiga-sarjan demokilpailun seuraavana vuonna tuotoksellaan "Rise". Myös Mellow Chips on sittemmin kuitenkin hajonnut.


title: Tristar & Red Sector Inc.

text: Vuonna 1999 TRSI julkaisi ensimmäisen tuotoksensa pelikonsoleille.


title: Tristar & Red Sector Inc.

text: Tristar perustettiin vuonna 1988. Itsenäisenä ryhmänä sillä ei ole kovinkaan paljon tuotoksia. Vuonna 1989 se järjesti Alankomaiden Venlossa Tristar Party 1989 -tapahtuman, jossa muun muassa "RSI Megademo" julkaistiin.


title: Tristar & Red Sector Inc.

text: Red Sector Inc. perustettiin Pohjois-Amerikassa vuonna 1985. Ryhmän Euroopan osasto muodostettiin saman vuoden lopulla. Red Sector keskittyi aluksi Commodore 64:een, siirtyen sitten pääosin Amigan puolelle. Ryhmän ensimmäinen Amiga-intro julkaistiin vuonna 1987. Samana vuonna Red Sector aloitti yhteistyön Def Jam -ryhmän kanssa, mutta sitä ei kuitenkaan kestänyt kauan.


title: Tristar & Red Sector Inc.

text: Ryhmän tunnetuin tuotos on TCC-alaryhmän vuonna 1989 toteuttama, klassikon maineen saanut "RSI Megademo".


title: Lisa D’Amato

text: Lisa Marie D'Amato (s. 22. lokakuuta, 1981) on yhdysvaltalainen muotimalli Los Angelesista, Kaliforniasta. Hän oli kilpailija suositussa reality-sarjassa "Huippumalli haussa" (5. kausi).


title: Lisa D’Amato

text: Lisan päästessä Huippumalli haussa -ohjelmaan, hän oli 24-vuotias kaappistylisti Los Angelesista.


title: Lisa D’Amato

text: Sarjasta hänet parhaiten muistetaan kuohuttavana persoonana. Sarja esitteli D'Amaton henkilönä, jolla oli erittäin törkeä persoonallisuus ja joka joi paljon. Lisa kuitenkin osasi ottaa huumoria irti kaikesta ja teki kuohuttavia asioita kuten virtsaamisen aikuisten vaippaan muiden kilpailijoiden edessä.


title: Lisa D’Amato

text: Huippumalli haussa -tuomarit eliminoivat hänet seitsemäntenä siksi, että hän oli liian pirteä ja liian vanha alalle, vaikka hänen kuvansa ja persoonallisuus ovat olleet erittäin vahvoja verrattuna muihin kilpailijoihin. D'Amato kuitenkin voitti sarjan 17. kauden, jonka kilpailijat olivat edellisten kausien yleisösuosikkeja.


title: Lisa D’Amato

text: D'Amato voitti myös ""The Reality Remix Really Awards"" -kilpailun.


title: Lisa D’Amato

text: Huippumalli haussa -ohjelman jälkeen, D'Amato allekirjoitti sopimukset L.A. Models'in sekä L.A. Talentin kanssa. D'Amato on tehnyt mallintöitä Jared Goldille, Shoshanna Lonsteinille, ELLEgirl Magazinelle, Lemonade Magazinelle, Lilian Khalle sekä Permission Magazinelle, jonka kannessa oli hänen kuvansa. Mallintöihin on myös liittynyt muotinäytöksiä ja mainoksia.


title: Lisa D’Amato

text: Huhujen mukaan Lisa alkoi seurustella brittiläisen laulajan Robbie Williamsin kanssa lokakuussa 2006 sen jälkeen, kun he olivat tavanneet Hollywood-juhlissa.


title: Lisa D’Amato

text: D'Amato synnytti ensimmäisen lapsensa, pojan syyskuussa 2013 ja toisen lapsensa, myös pojan syyskuussa 2016, välittäen jälkimmäisen synnytyksensä live-lähetyksenä Facebookissa.


title: ATEX

text:
ATEX tai vanhemmalta nimeltään Ex-määräys tarkoittaa räjähdysvaarallisissa tiloissa käytettäviä laitteita koskevaa lainsäädäntöä ja standardisointia. EU-alueella nämä perustuvat EU-direktiiviin (94/9/EY).
Määräykset koskevat pääosin sähkö- ja elektroniikkalaitteita, joille joudutaan hakemaan luokitus. Räjähdysherkkiä tiloja luokitellaan niiden vaarallisuuden suhteen. Samoin ATEX-hyväksyntä annetaan tiettyyn tilaan. Tuotteiden suojauksella pyritään siihen, että ei missään tilanteessa lähtisi kipinää joka voisi sytyttää tulenarkoja kaasuja palamaan.


title: ATEX

text: Esimerkiksi akun joutuessa oikosulkuun, staattisen sähkön vaikutuksesta tai akun irrotessa tuotteesta ei saa tulla pientäkään kipinää tai sähköpurkausta.


title: ATEX

text: ATEX-luokiteltuja tuotteita on pakko käyttää vaarallisiksi luokitelluissa paikoissa, kuten paikoissa, joissa varastoidaan tai valmistetaan tulenarkoja tuotteita. Näissä pienikin kipinä saattaisi aiheuttaa palo- tai räjähdysvaaran. Tällaisten tilojen luokituksesta ja tarkastuksesta vastaavat paloturvallisuusviranomaiset.


title: M/S Global Carrier

text: M/S "Global Carrier" () oli suomalaisen Lillbacka Powerco Oy:n omistama ro-ro-rahtialus. Alus on rakennettu vuonna 1978 Ulsanissa Etelä-Koreassa. Kesäkuun 8. päivänä 2012 alus myytiin ulkomaille (Liberiaan) ja kesäkuun 10 päivänä 2012 se ajettiin Turkin Izmirin pohjoispuolella rannalle purettavaksi.


title: M/S Global Carrier

text: Pituutta "Global Carrierilla" on 151,94 metriä, leveyttä 21,67 metriä ja sen syväys on 7,27 metriä. Laivan koko tilavuus (bruttovetoisuus) on 5 539 bruttorekisteritonnia ja matkustus- ja lastitilojen tilavuus (nettovetoisuus) 2 489 nettorekisteritonnia. Norjalainen Det Norske Veritas ilmoittaa aluksen bruttovetoisuudeksi (GT) 13 117. Aluksen kuollut paino eli kantavuus on 8 113 tonnia. Aluksen lastikapasiteetti on 1 700 kaistametriä. Laivan huippunopeus on noin 17 solmua ja jääluokitus 1A eli se pystyy useimmissa jääolosuhteissa kulkemaan yksin.


title: M/S Global Carrier

text: Laivan pääkoneina on kaksi Pielstick 12PC2-5V-400 V-dieselmoottoria, jotka kehittävät yhdessä 11 475 kilowatin tehon.


title: M/S Global Carrier

text: "Global Carrier" on ro-ro-alus ("roll on roll off"), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.


title: M/S Global Carrier

text: Alus laskettiin vesille 17. maaliskuuta 1978 eteläkorealaisella Hyundai Shipbuilders & Heavy Industriesin telakalla (nyk. Hyundai Heavy Industries). Aluksen rakennusnumero on 650. Alus valmistui kesäkuun lopulla yhdeksäntenä 11 aluksen sarjasta, jonka muodostavat valmistumisjärjestyksessä M/S "Global Freighter" (nimi valmistuessa "Merzario Ausonia"), M/S "Stena Transfer" ("Stena Runner"), M/S "Tor Baltica" ("Elk"), M/S "Kilmore" ("Norsky"), uponnut M/S "Finnbirch" ("Stena Prosper"), M/S "Finnforest" ("Stena Project"), M/S "Pelagitis" ("Tor Felicia"), M/S "Stena Partner" ("Alpha Enterprise"), M/S "Strada Corsa" ("Merzario Espania") ja M/S "Diplomat" ("Stena Trader"). Sarjasta käytetään nimitystä "Stena Searunner", ja kaikki alukset ovat tanskalaisen Knud E. Hansen A/S:n suunnittelemia.


title: M/S Global Carrier

text: Alus luovutettiin 30. kesäkuuta Stena Atlantic Linen omistukseen, joka rekisteröi sen Bermudan lipun alle nimellä "Imparca Express I". Kotisatamaksi tuli Hamilton. Tämän jälkeen Imparca Line aloitti liikennöinnin aluksella.


title: M/S Global Carrier

text: Helmikuussa 1980 alus sai nimen "Stena Carrier" ja jo elokuussa nimeksi vaihtui "Imparca Miami". Seuraavana vuonna alus sai jälleen nimen "Stena Carrier". Helmikuussa 1982 "Stena Carrier" myytiin Stena Ocean Linelle, joka rekisteröi aluksen Caymansaarten lipun alle. Kotipaikaksi tuli George Town. Omistajanvaihdoksen jälkeen alus aikarahdattiin eli vuokrattiin italialaisen Ignazio Messina -rahtivarustamon liikenteeseen nimellä "Jolly Bruno". Elokuussa alus sai nimen "Jolly Smeraldo".


title: M/S Global Carrier

text: Toukokuussa 1983 alus nimettiin jo kolmannen kerran "Stena Carrieriksi". Tämän jälkeen Stena Portlink aloitti liikennöinnin aluksella reitillä Esbjerg–Iso-Britannia. Myöhemmin samana vuonna "Stena Carrier" siirtyi liikennöimään Karibialle. Liikenne siellä jatkui vuoteen 1986 saakka. Syyskuun alussa vuonna 1987 alus aloitti liikenteen Travemünden ja Göteborgin välillä. Vuonna 1988 alus siirtyi Stena Carrier Ltd:n omistukseen. Lippuvaltiona säilyi Caymansaaret.


title: M/S Global Carrier

text: Toukokuussa 2000 "Stena Carrier" aikarahdattiin Stena Linen liikenteeseen. Grundstenen 99072 Ab osti aluksen 18. marraskuuta 2003 ja rekisteröi sen Ruotsin lipun alle. Kotipaikaksi tuli Göteborg. Omistajanvaihdoksen jälkeen alus aikarahdattiin Stena RoRon liikenteeseen. Grundstenen 99072 Ab muutti nimensä Interbaltic Ab:ksi 5. maaliskuuta 2004.


title: M/S Global Carrier

text: Suomalainen Lillbacka Powerco Oy osti aluksen 16. huhtikuuta 2004 ja rekisteröi sen Suomen lipun alle. Kotipaikaksi tuli pieni Pohjanlahden rannikkokunta Maksamaa. Alus sai nykyisen "Global Carrier" -nimensä 22. huhtikuuta ja 24. huhtikuuta alus aloitti liikennöinnin Travemünden ja Turun välillä. Lokakuussa 2004 alus aikarahdattiin Silja Linen tytäryhtiön, SeaWind Linen liikenteeseen. Tuolloin alus liikennöi tiistaista torstaihin Turun ja Tukholman välillä. Muina aikoina PowerLine käytti alusta välillä Turku–Travemünde. Joulukuusta 2004 tammikuuhun 2005 alus oli RG Linen liikenteessä linjalla Vaasa–Uumaja. Tammikuussa 2006 "Global Carrier" aikarahdattiin Finnlinesin Helsingin ja Britannian Hullin väliseen liikenteeseen.


title: M/S Global Carrier

text: Heinäkuussa 2006 alus aikarahdattiin P&O Ferriesin liikenteeseen linjalle Rotterdam/Zeebrugge–Hull. Alus siirtyi Zeebruggen ja Tilburyn väliseen liikenteeseen 11. marraskuuta 2007. Tammikuussa 2008 rahtaussopimus päättyi, jonka jälkeen alus aikarahdattiin jälleen Finnlinesin liikenteeseen, välille Helsinki–Gdynia. Joulukuussa 2008 alus jäi käyttämättömänä Turkuun.


title: M/S Global Carrier

text: Keskiviikkoiltana 13. elokuuta 2008 alus oli Helsingissä ja kello 18:n jälkeen Helsingin pelastuslaitos sai ilmoituksen aluksen miehistöltä, jonka mukaan hydrauliöljyä oli päässyt vuotamaan pilssiin eli laivan sisälle. Lisäksi ilmoittajan mukaan mereen oli päässyt öljyä. Varhain torstaiaamuna 14. elokuuta pelastuslaitos aloitti öljyntorjuntaoperaation asentamalla laivan ympärille turvapuomeja sekä imeytyspuomeja vuotokohtaan. Tämän operaation oli tarkoitus estää öljyn leviäminen veteen. Operaatiossa oli mukana Helsingin sataman työntekijöitä sekä kaksi meripelastusyksikköä.


title: M/S Global Carrier

text: Kesäkuussa 2009 PowerLine aloitti liikennöinnin aluksella linjalla Turku–Oxelösund–Travemünde.


title: M/S Global Carrier

text: "Global Carrier" oli rekisteröity Suomen lipun alle, ja sen kotipaikka oli Maksamaa. PowerLine liikennöi aluksella kerran viikossa linjalla Turku–Oxelösund–Travemünde.


title: Mario Cuomo

text: Mario Matthew Cuomo (15. kesäkuuta 1932 New York City – 1. tammikuuta 2015, New York City ) oli yhdysvaltalainen poliitikko. Hän toimi New Yorkin osavaltion varakuvernöörinä vuosina 1979–1982 ja kuvernöörinä vuosina 1983–1994. Hän kuului Yhdysvaltain demokraattiseen puolueeseen ja oli koulutukseltaan lakimies.


title: Mario Cuomo

text: Cuomo syntyi New Yorkin Queensissa ja valmistui St. John’s Universitystä. Hänellä on pojat Andrew ja Chris sekä tytär Maria. Mario Cuomon poika Andrew on New Yorkin osavaltion nykyinen kuvernööri.


title: Antti Esko

text: Antti Esko (s. 30. heinäkuuta 1982) on suomalainen lentopalloilija. Hän on urallaan voittanut kerran Suomen mestaruuden, ja esiintynyt A-maajoukkueessa 12-maaottelun verran.


title: Antti Esko

text: Antti Esko aloitti uransa lentopallosta tunnetusta kotikaupungissaan Vammalassa. Seura oli Vammalan Kisa jossa nuori Esko sai ensimmäiset kosketukset lentopalloon. Lopulta Esko nousi juniorimaajoukkueiden kautta Vammalan Lentopallon edustusjoukkueeseen, SM-liigaan. Ensimmäisen kautensa hän pelasi VaLePassa vuonna 1999, josta hän jatkoi VaLePassa aina kolme vuotta vuoteen 2001 asti, kunnes teki Keski-Savon Paterin kanssa. Pateri hankki Esko hänen veljensä Mikko Eskon tilalle joka oli juuri lähtenyt pelaamaan ulkomaille.


title: Antti Esko

text: Keski-Savon Paterissa Esko viihtyi vuoden verran kunnes vaihtoi huippuseura Pielaveden Sampoon vuonna 2003. Heti ensimmäisellä kaudellaan Sampossa Esko pääsi nauttimaan SM-pronssista. Seuraavalla kaudella mitali kirkastui kun Esko passasi savolaiset historian ensimmäiseen suomenmestaruuteen. Kaksi vuotta Sampossa pelattuaan Esko teki kovanluokan sopimuksen Haleniin, Belgian ammattilaisliigaan. Vuoden Esko viihtyi Halenissa kunnes palasi takaisin kotikaupungiinsa Vammalaan, pelaamaan kaupungin lentopalloylpeydessä VaLePassa.


title: Antti Esko

text: VaLePassa Esko pelasi kaksi kautta nostaen tasoaan edelleen kohti huippupassaria. Kahden vuoden jälkeen hän lähti VaLePasta ja teki sopimuksen Salon Piivolleyn kanssa kaudesi 2007-2008. Kaudella 2008 hän voitti Piivolleyn kanssa Suomen Cupin hopeaa, ja pelasi Euroopan Cupia. Esko teki paluun kotiseudulleen Vammalaan (nyk. Sastamala) kaudeksi 2009-10. Entisen huippupassarin ja nykyisin valmentaja Ugis Krastinsin johdolla Esko kehittyi urallaan eteenpäin huomattavasti kauden aikana. Seuraavalla kaudella Esko valittiin joulukuun pelaajaksi Mestaruusliigassa sekä joulukuun että myös tammikuun tähdistökentälliseen.


title: Antti Esko

text: Vuoden 2007 kesällä Esko pelasi uransa ensimmäiset A-maaottelunsa Suomen A-maajoukkueessa. A-maajoukkue pelasi kesällä Lentopallon maailmanliigaa A-lohkossa, jossa pelasi Suomen lisäksi Brasilia (MM 1) Kanada (MM 5) ja Etelä-Korea (MM 17).


title: Antti Esko

text: Antti Esko on huippupassari Mikko Eskon pikkuveli. Veljekset pelasivat A-maajoukkueessa vuonna 2007 yhdessä. Veljekset taistelivat peliajasta passarin roolissa.1998-99 Vammalan Kisa (1-sarja)


title: Antti Esko

text: 1999-00 VaLePa,


title: Antti Esko

text: 2000-01 VaLePa


title: Antti Esko

text: 2001-02 Pateri


title: Antti Esko

text: 2002-03 Sampo


title: Antti Esko

text: 2003-04 Sampo


title: Antti Esko

text: 2004-05 Halen, Belgia


title: Antti Esko

text: 2005-06 VaLePa


title: Antti Esko

text: 2006-07 VaLePa


title: Antti Esko

text: 2007-08 PiiVolley


title: Antti Esko

text: 2008-09 PiiVolley


title: Antti Esko

text: 2009-15 VaLePa


title: Magneetto

text: Magneetto on usein mopoista, moottorikelkoista ja -pyöristä tuttu sähkögeneraattori, joka tuottaa sytytysvirran sekä mahdollisen akun latausvirran ja valojen tarvitseman virran. Magneetto toimii myös lähes poikkeuksetta moottorin vauhtipyöränä, joka mahdollistaa moottorin tasaisen ja vääntöä tuottavan käynnin.


title: Magneetto

text: Vanhemmassa kalustossa magneetto on yleensä erillinen laite ja se toimii lähes yksinomaan sytytyskoneena ts. ei tuota virtaa muille laitteille. Erillistä magneettoa käytti pisimpään luultavasti Harley Davidson. Erillisiä magneettoja on maa- ja venekeskimoottoreissa (Olympia, Wickström, Kipinä, Vire jne.). Erillisiä magneettoja valmisti mm. Bosch ja Suomessa Mars Magneto (1920-luvulla).


title: Magneetto

text: Sähkötekniikan historiassa magneetolla on tarkoitettu sähkömoottorin kanssa samalla akselilla olevaa apugenerattoria magnetointivirran synnyttämiseen tai voimistamiseen.


title: Christopher Newton

text: Christopher Newton (k. 24. toukokuuta 2007) oli yhdysvaltalainen rikollinen.


title: Christopher Newton

text: Newton iski ja tukehdutti 27-vuotiaan sellitoverinsa Jason Brewerin kuoliaaksi shakkipelistä syntyneen kiistan seurauksena vuonna 2001. Hänet tuomittiin henkirikoksesta kuolemaan ja teloitettiin Ohiossa 37-vuotiaana.


title: Christopher Newton

text: Newtonin teloituksen oli määrä alkaa 10:00 aamulla, mutta tilanne viivästyi yli tunnin, ja hänet todettiin kuolleeksi vasta 11:53. Mies oli viettänyt suuren osan aikuiselämästään vankilassa. Hän tunnusti Brewerin surman ja piti kuolemantuomiotaan oikeana ratkaisuna.


title: Vauhtipyörä

text: Vauhtipyörä on yleensä raskas pyörä, johon energia varastoituu pyörimisliikkeen muodossa.


title: Vauhtipyörä

text: Moottorin osana se on kiinni kampiakselin toisessa päässä. Vauhtipyörän tarkoitus on pitää moottori käynnissä ja tasoittaa käyntiä. Vauhtipyörä antaa myös vääntöä sen liike-energian vuoksi. Vauhtipyörää keventämällä saadaan aikaiseksi kierrosherkempi moottori, tällöin vauhtipyörän hitausmomentti laskee ja massojen kiihdyttämiseen tarvittava vääntömomentti laskee.


title: Vauhtipyörä

text: Kaksoismassavauhtipyörä on eri automalleissa käytetty vauhtipyörän rakenne, joka koostuu sisemmästä ja ulommasta osasta sekä voimia välittävistä jousista. Kaksiosaisen rakenteen tarkoituksena on tasata kampiakselilta välittyvää vääntövärinää tavanomaista vauhtipyörää tehokkaammin. Tämän ansiosta moottoria voidaan käyttää alemmilla käyntinopeuksilla, jolloin vaihteiden välityssuhteita on voitu nostaa. Vaihteiston rakenteita on tällöin voitu keventää pienemmän polttoainekulutuksen aikaansaamiseksi. Rakenne ei välttämättä kestä auton koko käyttöikää vaan vauhtipyörä saatetaan joutua uusimaan.


title: AT-TE

text: AT-TE (, ) oli Galaktisen tasavallan sotakone kloonisodan aikaan George Lucasin Tähtien sota -universumissa. Se oli myös ensimmäinen malli AT-AT-kävelijästä. AT-TE nähdään elokuvissa "", "" ja "".


title: AT-TE

text: AT-TE toimi joukkojen kuljetus- ja hyökkäyskoneena. Suojana siinä on elektromagneettinen kilpi. AT-TE on aseistettu yhdellä raskaalla tykillä ja kuudella lasertykillä. AT-TE vaatii yhden pilotin ohjaamaan, yhden tähystämään ja viisi ampujaa, se pystyy myös lisäksi kuljettamaan 20 sotilasta. Huippunopeus sillä on 60 km/h. AT-TE:n ensimmäinen taistelu oli Geonosiksella kloonisodan alussa.


title: AT-TE

text: Expanded Universessa Galaktisen Imperiumin käytössä on muunneltuja AT-TE-koneita vielä 20 vuotta kloonisodan jälkeen.


title: Samppanjaa ja vaahtokarkkeja

text: Samppanjaa ja vaahtokarkkeja on vuosina 1995–1997 MTV3:lla esitetty suomalainen televisiosarja.


title: Samppanjaa ja vaahtokarkkeja

text: Kata Kärkkäisen huomiota herättänyt nuorekas debyyttidraama aikakauslehti Bulevardin toimituksesta on yhdistelmä saippuaoopperaa, jännitystä ja komediaa 1990-luvun kaupunkilaisista. Sarjan musiikin sävelsi Johnny Lee Michaels.


title: Samppanjaa ja vaahtokarkkeja

text: MTV3 ja Pan Vision julkaisivat koko sarjan kolmen DVD:n boksina 27. toukokuuta 2010.


title: Samppanjaa ja vaahtokarkkeja

text: Reino Rickman on "Bulevardi" nimisen viikkolehden perustaja ja päätoimittaja, hän pyrkii tekemään vakavasti otettavaa laatulehteä. Hänen poikansa Rolf puolestaan haluaisi tehdä myyvää skandaalijulkaisua. Heidän lisäksi lehdentoimituksesta löytyvät mm. Suomen julmin ja häikäilemättömin toimittaja Jyrki Katajakoski, ikääntyvä muotiguru Irina Sartarelli ja horoskooppien ja hömpän hallitsija Ritva Holma. Toimituksessa hyrräävät ihmissuhteet ja skandaalinpoikaset värittävät itseään etsivien nuorten aikuisten elämää. Lehdentekijöiden ristiriitaiset intohimot risteilevät toimitustyön lomassa.


title: Samppanjaa ja vaahtokarkkeja

text: Bulevardi-lehden valokuvaajan Ari Tuomiston missi-vaimo Anita on viimeisillään raskaana. Ritva haluaa tehdä jutun Anitasta ja vauvasta. Anita on peloissaan, koska ei tiedä onko lapsi Arin vai ulkomaan matkalla tapahtuneen hairahduksen tumma muisto. Lapsi syntyy ja se on Arin. Onnellinen Anita poseraa Bulevardi-lehden kannessa. Ari saa kuulla Anitan pettämisestä. Ari suuttuu ja lähtee omille teilleen.


title: Samppanjaa ja vaahtokarkkeja

text: Rolf pettää onnettomuuden johdosta pyörätuolissa olevaa Tuula-vaimoaan Irinan kanssa. Rolf päättää kuitenkin lopettaa suhteensa Irinaan. Irinan tytär Nenna palaa äitinsä luokse ulkomailta. Nennan ja Arin välille syntyy säpinää ja he päätyvät samaan sänkyyn.


title: Samppanjaa ja vaahtokarkkeja

text: Lähetti Riku Vaara ihastuu Bulervardi-lehden toimituksessa tapaamaansa Päivikkiin ja alkaa lähetellä tälle kirjeita ja tekemään muita yhteydenottoja. Parin välille syntyy suhde. Bulevardiin tulee uusi valokuvaaja Nina Simonen, joka on Päivikin ystävä. Nina muuttaa Päivikin luokse ja samalla huusholliin päätyy pehmonalle, jonka sisällä on Ninan ex-miehen Jorin huumeita. Riku saa opiskelupaikan ulkomailta ja ottaa Päivikiltä muistoksi mukaansa pehmonallen, tietämättä sen sisällöstä. Riku jää tullissa kiinni huumeiden salakuljetuksesta. Ritva voittaa lotossa jättipotin ja järjestää kosteat juhlat.


title: Samppanjaa ja vaahtokarkkeja

text: Huumesotkut selvitetään ja rauhallinen tilanne muuttuu jälleen dramaattisesti, kun koko toimitus tuhoutuu yllättävässä tulipalossa. Päätoimittaja-Reino saa sydänkohtauksen ja joutuu jättämään lehden poikansa Rolfin huostaan. Vakuutusyhtiö kiinnostuu tulipalon syttymissyystä.


title: Maarianhaminan vanha raatihuone

text: Maarianhaminan vanha raatihuone on kulttuurihistoriallinen rakennus Maarianhaminassa, Ahvenanmaalla. Sen on suunnitellut arkkitehti C. J. von Heideken, ja se valmistui vuonna 1876. Se on Maarianhaminan vanhin rakennus, jonka on suunnitellut arkkitehti. Rakennuksessa on vaikutteita muun muassa uusgotiikan ja uusrenessanssin tyylisuuntien arkkitehtuurista. Nykyisin rakennuksessa toimii päiväkoti.


title: Konstantin Shumov

text: Konstantin ”Kosti” Shumov (s. 15. helmikuuta 1985 Moskova, Neuvostoliitto) on huippu-urheilu-uransa vuonna 2017 päättänyt suomenvenäläinen lentopalloilija. Shumov pelasi kotimaan lisäksi kansainvälisille kentillä mittavan uran ja voitti kertaalleen Italian lentopalloliigan torjuntatilaston. Shumov oli myös miesten lentopallomaajoukkueen pitkäaikainen luottopelaaja vuosina 2006-2015. Hän pelasi maajoukkuepaidassa neljästi EM-kisoissa ja kertaalleen MM-kisoissa.


title: Konstantin Shumov

text: Venäjällä syntynyt Shumov muutti jo lapsena Suomeen. Hän aloitti pääsarjauransa kaudella 2004 kotikaupungissaan Varkaudessa Keski-Savon Paterissa. Onnistuneen avauskauden jälkeen Shumov valittiin SM-liigan parhaaksi tulokkaaksi. Kauden jälkeen Shumoville olisi ollut ottajia ympäri Suomea, mutta Shumov jäi Pateriin. Shumov jatkoi myös kolmannella kaudellaan Paterin väreissä, mutta vaihtoi pudotuspelien alkaessa Perungan Poikiin. Vaihto sopi hyvin molemmille seuroille, sillä Pateri oli tippunut pudotuspeleistä. Perungan Pojissa Shumov nousi nopeasti suureen rooliin ja oli tärkeä pelaaja joukkueen voittaessa SM-pronssia kaudelta 2006.


title: Konstantin Shumov

text: Kolmen SM-liigavuoden jälkeen Shumov siirtyi ammattilaiseksi Italian A2-liigassa pelaavaan Isernian joukkueeseen. Shumov pelasi Iserniassa onnistuneen kauden 2006–2007, jonka päätteeksi joukkue nousi A1-liigaan. Shumov pelasi myös Italian liigojen tähdistöottelussa A1-liigan tähdistön kohdatessa A2-liigan tähdistön. Kauden jälkeen muun muassa suurseurat Lube Macerata ja Roma Volley tarjosivat suomalaiselle rahakasta sopimusta, mutta hän teki sopimuksen Prisma Taranton kanssa, jossa iso pelirooli olisi todennäköisempi.


title: Konstantin Shumov

text: Shumov pelasi Tarantossa kuitenkin läpi kauden niukalla peliajalla eikä ollut tyytyväinen kauteensa italialaisseuraan. Hän teki kauden jälkeen yksivuotisen sopimuksen A1-liigaan nousseen Volley Tonno Callipon kanssa ja halusi saada suuren roolin joukkueessa. Kaudella 2009–10 Shumov saikin enemmän vastuuta kuin koskaan aiemmin ammattilaisurallaan. Tuloskin oli sen mukainen: Shumov voitti koko A1-liigan torjuntatilaston. Shumov oli ainut yli sata torjuntaa (101 kpl) ottanut pelaaja ennen toiseksi tullutta Monzan Simone Butinia (88 kpl). Shumovin seura Loreto sen sijaan putosi pääsarjasta jäätyään kolme pistettä sarjapaikan säilyttämiseen oikeuttavasta paikasta.


title: Konstantin Shumov

text: Kauden jälkeen liigan torjuntakuninkaalle oli ottajia monelta taholta. Lopulta Shumov teki kaksivuotisen sopimuksen Monzan kanssa, joka on liigan ylemmän keskikastin joukkueita. Runkosarjassa Monza sijoittui neljänneksi ja lähti pudotuspeleihin tavoittelemaan mitalipelejä. Puolivälierissä Monza hävisi Pallavolo Modenalla otteluvoitoin 3–2.


title: Konstantin Shumov

text: Kaudella 2012–2013 Shumov siirtyi pelaamaan Saksan Bundesliigaan Generali Hachingin joukkueeseen, jossa pelasi myös 2013-2014 kauden. Keskitorjuja oli pitkään ilman sopimusta kauden 2013-14 jälkeen. Lopulta hän allekirjoitti sopimuksen vasta syyskuun puolessa välissä kesken lentopallon MM-kisojen, joissa Shumov esiintyi edukseen. Shumov palasi takaisin Italian A1-liigaan solmittuaan vuoden mittaisen pestin maan mestarin Volley Lubean eli tuttavallisesti Maceratan kanssa kaudeksi 2014-15. Mestarijoukkueen riveissä Shumovin peliaika jäi vähäiseksi. Loukkaantumiset vaivasivat Shumovia läpi kauden eikä hän saanut säännöllisesti peliaikaa.


title: Konstantin Shumov

text: Vaikea kausi Italian lentopallokentillä vaikeutti Shumovin asemaa siirtomarkkinoilla. Hän sai muutamia tarjouksia ulkomaan kentille, mutta yksikään niistä ei ollut kokeneen maajoukkuepelaajan mieleen. Lopulta lentopallon EM-kisojen jälkeen Shumov solmi Hurrikaani Loimaan kanssa toistaiseksi voimassa olevan sopimuksen. Näin hän palasi takaisin kotimaan lentopallokentille. Hurrikaanissa Shumov pelasi seuraavat kaksi kautta, joiden aikana hän voitti kahdesti SM-pronssia.


title: Konstantin Shumov

text: "Kosti" Shumov palasi takaisin Euroopan kentille, kun hän solmi ennen joulukuussa 2016 loppukauden mittaisen sopimuksen Ranskan Pro B-liigassa pelaavan Rennesin kanssa.


title: Konstantin Shumov

text: A-maajoukkueessa Shumov esiintyi ensimmäisen kerran 18. toukokuuta 2006 Unkaria vastaan. Kyseessä oli tuolloin EM-karsinnat. Shumov jatkoi maajoukkueen mukana edelleen avauspelien jälkeen ja nousi joukkueen runkopelaajaksi keskitorjujan roolissa. Hän pelasi kesän 2006 maajoukkueen mukana arvostetussa Lentopallon maailmanliigassa, sekä EM-karsinnoissa joista Suomi selvitti tiensä EM-kisoihin Moskovaan. Maaotteluesitysten ansiosta hän sai sopimuksen Italiaan, Isernian joukkueeseen.


title: Konstantin Shumov

text: Shumovin ja A-maajoukkueen hyvät otteet jatkuivat vuoden 2007 EM-lopputurnauksessa Moskovassa, jossa Suomi selviytyi historiallisesti välieriin ja sijoittui lopulta neljänneksi. Shumov pelasi Suomen aloituskuusikossa ja oli joukkueen paras torjuja koko turnauksessa. Välieräpelissä Espanjaa vastaan hän loukkasi nilkkansa ja joutui jättämään kentän eikä pystynyt pelaamaan seuraavan päivän pronssiottelussa Serbiaa vastaan.


title: Konstantin Shumov

text: Shumov pelasi myös vuoden 2009, 2011, 2013 ja 2015 EM-kisoissa.


title: Maarianhaminan vanha kansakoulu

text: Maarianhaminan vanha kansakoulu on rakennus Ahvenanmaan maakuntakeskuksessa Maarianhaminassa, Norra Esplanadgatanilla. Sen suunnittelusta on vastannut suomalainen arkkitehti Frans Anatolius Sjöström, ja se on valmistunut vuonna 1884. Rakennukseen on nykyisin sijoitettu nuorisotalo. Ennen Maarianhaminan Pyhän Yrjön kirkon valmistumista rakennuksessa pidettiin myös jumalanpalvelukset.


title: Tristar

text: Tristar voi tarkoittaa seuraavia asioita:


title: Baltichallen

text: Baltichallen on urheiluhalli Ahvenanmaan maakuntakeskuksessa, Maarianhaminassa. Vuonna 1998 valmistuneen hallin on suunnitellut ahvenanmaalainen arkkitehti Folke Wickström.


title: Folke Wickström

text: Folke Johan Wickström () oli ahvenanmaalainen arkkitehti.


title: Folke Wickström

text: Wickström valmistui arkkitehdiksi Teknillisestä korkeakoulusta vuonna 1966. Hän työskenteli muun muassa Pietilöiden arkkitehtitoimistossa Helsingissä 1964–1966 sekä Helsingin kaupunkisuunnitteluvirastossa yleiskaavoitustehtävissä 1968–1974.


title: Folke Wickström

text: Maarianhaminan kaupunginarkkitehtina Wickström työskenteli vuosina 1974–2006. Kaupunginarkkitehtina hän puolusti erityisesti Maarianhaminan historiallisia rakennuksia. Hän suunnitteli muun muassa Ahvenanmaan metsästys- ja kalastusmuseon Eckeröhön ja Baltichallenin Maarianhaminaan.


title: Maarianhaminan vanha tullitalo

text: Maarianhaminan vanha tullitalo () on kulttuurihistoriallinen rakennus Ahvenanmaan maakuntakeskuksessa Maarianhaminassa. Se sijaitsee Maarianhaminan Västerhamnissa. Rakennuksen suunnittelusta on vastannut suomalainen arkkitehti Lars Sonck, ja se valmistui vuonna 1899. 1960-luvulla rakennuksen fasadia muutettiin, mutta se entisöitiin takaisin vuonna 1992.


title: Mihail Aljošin

text: Mihail Petrovitš Aljošin (, s. 22. toukokuuta 1987 Moskova, Venäjän SFNT, Neuvostoliitto) on venäläinen autourheilija.


title: Mihail Aljošin

text: Hän aloitti uransa karting-sarjoissa, joissa hän kilpaili vuosina 1996-2000. Hän kilpaili vuonna 2002 Venäjän F3-mestaruussarjassa sijoittuen neljänneksi. Seuraavana vuonna hän kilpaili Formula Renault Northern Europe Cupissa sijoittuen 12:nneksi. Vuonna 2004 Aljošin sijoittui sarjan viidenneksi ja voitti Italian Formula Renault -sarjan mestaruuden. Vuonna 2005 Aljosin sijoittui kymmenenneksi Eurocup Formula Renault -sarjassa ja toiseksi Saksan Formula Renault -sarjassa. Hän edusti myös Venäjää kahdessa kilpailussa A1 Grand Prix -kaudella 2005-06. Vuodesta 2006 lähtien Aljošin on kilpaillut Renault World Series -sarjassa Carlin Motorsport -tallissa. Kaudella 2007 hän ajoi kahdessa GP2-sarjan kilpailussa ART Grand Prix -tallissa Espanjassa tuuraten Bahrainissa loukkaantunutta Michael Ammermülleriä ja saavutti kolme pistettä.


title: Mihail Aljošin

text: Hän ajoi kaudella 2009 uudelleenperustetussa Formula 2 -luokassa sarjan ainoana venäläiskuljettajana. Hän saavutti yhden voiton ja kolmannen sijan pistetaulukossa. Vuonna 2010 Aljošin palasi Formula Renault 3.5 -sarjaan voittaen sarjan mestaruuden. Palkintona mestaruudesta, hän pääsi kokeilemaan Renault'n F1-autoa Abu Dhabissa nuorten kuljettajien testisessiossa. Aljošin ajoi kaudella 2010 kaksi kilpailua myös GP3-sarjassa ja Saksan F3 Trophyssa.


title: Mihail Aljošin

text: Vuonna 2011 Aljošin kilpaili GP2-sarjassa Carlin-tallissa Espanjan, Unkarin ja Belgian kilpailuissa saavuttamatta pisteitä. Hän kilpaili myös Aasian GP2-sarjassa kaudella 2010-2011 saavuttamatta pisteitä ja ajoi yhden kilpailun FR 3.5 -sarjassa saavuttaen neljä pistettä. Vuonna 2012 Aleshin kilpaili FR 3.5 -sarjassa Team RFR tallissa savuttaen 46 pistettä sijoittuen loppupisteissä 13:ksi. Vuonna 2013 Aleshin jatkoi jälleen ja siirtyi Tech 1 Racing-talliin. Hän saavutti 33 pistettä sijoittuen sarjan 12:ksi.


title: Mihail Aljošin

text: Vuonna 2014 Aleshin siirtyi IndyCar-sarjaan, ollen kaikkien aikojen ensimmäinen venäläinen joka kilpaili sarjassa.


title: Mariehamns idrottsgård

text: Mariehamns idrottsgård on urheilukeskus Ahvenanmaan maakuntakeskuksessa Maarianhaminassa. Alkuperäisen urheilurakennuksen on suunnitellut suomalainen arkkitehti Einari Teräsvirta, ja se valmistui vuonna 1964 sekä vihittiin käyttöön 1. maaliskuuta vuonna 1967. Vuonna 1980 valmistui lisärakennus keilaluhalleineen arkkitehti Mikko Koskisen piirustusten mukaan ja se avattiin vuonna 1982.


title: C-tyypin asteroidi

text: C-tyypin asteroidit ovat asteroidiluokka, johon kuuluu suurin osa kaikista asteroideista. Tholenin luokittelun mukaan ne ovat C-ryhmän (johon kuuluvat myös tyypit B, F ja G) keskivertojäseniä.


title: C-tyypin asteroidi

text: C-tyypin asteroidit ovat tummia (albedo 0,03-0,10) ja hiilipitoisia asteroideja. Esimerkiksi S-tyypin asteroidien näkyessä tavallisillakin kiikareilla suurimpienkin C-tyypin asteroidien näkeminen vaatii pienen teleskoopin. Yleisimpiä ne ovat asteroidivyöhykkeen uloimmissa osissa.


title: C-tyypin asteroidi

text: Suurin tunnettu C-tyypin asteroidi Tholenin luokittelun mukaan on 10 Hygiea. SMASS-luokittelussa, jossa ei ole varsinaista G-tyyppiä, myös 1 Ceres kuuluu C-tyyppiin.


title: C-tyypin asteroidi

text: C-tyypin asteroideilla on erilaisia alaluokkia riippuen luokituksesta.


title: C-tyypin asteroidi

text: Tholenin luokittelun mukaan C-ryhmään kuuluvat yleiset C-tyypin asteroidit ja kolme spektriltään poikkeavaa luokkaa:


title: C-tyypin asteroidi

text: SMASS-luokittelun mukaan C-ryhmään kuuluvat yleiset C-tyypin asteroidit sekä Tholenin luokittelusta laajennettuja ryhmiä:


title: Ahvenanmaan itsehallintotalo

text: Ahvenanmaan itsehallintotalo () on Maarianhaminan keskustassa sijaitseva Ahvenanmaan parlamentti- ja hallintorakennus. Se vihittiin käyttöönsä vuonna 1978. Rakennuksessa toimivat Ahvenanmaan maakuntapäivät ja Ahvenanmaan maakuntahallitus.


title: Ahvenanmaan itsehallintotalo

text: Rakennuksen on suunnitellut suomalainen arkkitehti Helmer Stenros, joka voitti pohjoismaisen arkkitehtikilpailun Ahvenanmaan hallinnollisesta ja kulttuurillisesta keskuksesta. Rakennus on osa Projekt 77 -projektia, johon kuuluvat myös Ahvenanmaan museo ja Hotell Arkipelag -hotelli. Sisätilojen suunnittelusta on pitkälti vastannut Pirkko Stenros. Rakennus on sisustettu Yrjö Kukkapuron ja Alvar Aallon huonekaluilla.


title: Etelä-Keravan vesitorni

text: Etelä-Keravan vesitorni sijaitsee Lahdenväylän tuntumassa Keravalla Alikeravan kaupunginosassa. 53 metriä korkea vesitorni valmistui YIT:n rakentamana 2008. Muodoltaan lieriömäisen ja 23 metriä korkean vesisäiliön tilavuus on 4 000 kuutiometriä. Torni on tasapaksun näköinen, sillä sen halkaisija on alhaalta huipulle saakka 16 metriä eikä itse säiliöosa erotu varresta. vesisäiliöosa on verhoiltu teräslevyillä. Tornin suunnittelu on Keravan kaupungin omaa työtä. Vesitornin huipulla on Vaisala Oyj:n tutkimus- ja tuotekehityssäätutka valkoisen pallomaisen antennisuojan sisällä.


title: Ptolemaioksen portti

text: Ptolemaioksen portti on Jonathan Stroudin kirjoittama Bartimeus-fantasiatrilogian kolmas osa. Englanninkielinen alkuteos "Ptolemy's Gate" julkaistiin vuonna 2005. Sarjan aiemmat osat ovat Samarkandin amuletti ja Golemin silmä. Mika Kivimäki on suomentanut koko trilogian.


title: Kyūdō Suomessa

text: Kyūdō (, "jousen tie") on perinteinen japanilainen jousiammuntalaji.


title: Kyūdō Suomessa

text: Kyūdōn harrastajia on Suomessa joitakin kymmeniä, Euroopassa ja Amerikassa muutama tuhat ja Japanissa puolisen miljoonaa. Suomessa toimii Suomen kyudoliitto, vanhimmat seurat ovat Porvoossa ("Yosaiki") ja Helsingissä ("Hikari"). Suomalaisen kyūdōn kummisetänä on toiminut Feliks Hoff, joka on saanut oppinsa "Heki-ryū Insai-ha" -koulukunnan mestarilta Genshirō Inagakilta, joka levitti 1960-luvulta alkaen kyūdōa Euroopassa, opettaen kursseilla pääasiassa Saksassa, Italiassa ja Suomessa.


title: Kyūdō Suomessa

text: Harjoitellessaan Japanissa Tokion Kodokanissa judoa 1970-luvulla uusikaupunkilainen kultaseppä Pentti Nieminen vieraili myös Budokanissa ja tutustui siellä japanilaiseen jousiammuntaan, kyūdōon. Innostus lajiin oli vielä olemassa Suomeen palatessa, mutta Nieminen joutui toteamaan, ettei kyūdōa vielä tuolloin harjoiteltu Suomessa. Ajatus kyūdōsta jäi kuitenkin kytemään melkein vuosikymmeneksi, ja palasi tuoreena Niemisen mieleen, kun hän vuosia myöhemmin sai luettavakseen saksalaisia lehtiä, joissa oli myös kyūdōaiheisia artikkeleita. Yhdessä niistä oli saksalaisen Feliks Hoffin kuva, ja Nieminen päätti yrittää yhteydenottoa. Kirje ei kuitenkaan saapunut perille, sillä Hoff oli juuri muuttanut. Nieminen ei kuitenkaan antanut periksi, ja kontakti Hoffiin saatiin lopulta Suomeen muuttaneen, ja sittemmin urheiluvälineliike ""Nidan":in perustaneen, Peter Schildin kautta. Porvoolainen Leif Bagge, toimi tuolloin Porvoon Judon puheenjohtajana. Hän oli myös kyūdōsta kiinnostunut ja suostutteli judoseuraa toimimaan virallisena järjestäjänä. Bagge hoiti sitten käytännön järjestelyt. Ensin hän kutsui Hoffin Suomeen kyūdōleiriä pitämään ja sitten hän varasi juuri valmistuneesta Porvoon ammatti-koululta liikuntasalin. Hän lähetti 168 leirikutsua kaikille jūdō-, karate- ja aikidō- seuroille. 24.–25.11.1984 pidetylle ensimmäiselle kyūdōleirille saapui 22 osallistujaa. Leirin jälkeen perustettiin ensimmäinen suomalainen kyūdōseura, Heiwa No Yumi. Tämä tapahtui joulukuun 15. päivänä 1984 Porvoossa.


title: Kyūdō Suomessa

text: Jotta tästä tapahtumasta ei olisi tullut yhden kerran juttu, Bagge päätti kutsua kaikki leirillä olleet liiton perustamiskokoukseen. Pertti Lehväslaiho Meido-Kan ry:stä, Helsingistä, joka oli ollut leirillä, järjesti kokoustilat Olympiastadionin yhteen kokoustilaan. Kokous pidettiin 26.1.1985. Siinä päätettiin perustaa Suomen Kyudoliitto- nimistä yhdistystä kyūdōn suomen katto-organisaatioksi. Jäsenet saisivat liittyä henkilöjäseninä siihen asti kunnes yhdistystä saataisiin rekisteröityä. Tämän jälkeen hyväksyttäisiin vain seuroja jäseniksi. Liiton ensimmäiseksi puheenjohtajaksi valittiin Leif Bagge.